“Neftci”nin bas mesqcisi: “Seviyye ferqi ozunu gosterdi” - Azadliq Xeber\n“Neftci”nin bas mesqcisi: “Seviyye ferqi ozunu gosterdi”\n"Neftçi"nin baş məşqçisi: "Səviyyə fərqi özünü göstərdi"\n“Məğlubiyyətdən sonra hissləri, hirsləri cilovlamaq çətindir. Oyuna pis başlamadıq. Hətta qol şansımız da oldu, amma kapitan Emin Mahmudov iki metrdən qapıya düşə bilmədi”.\n“Report”un məlumatına görə, bu fikirləri “Neftçi”nin baş məşqçisi Samir Abasov “Qarabağ”a 0:4 hesabı ilə uduzduqları Azərbaycan Premyer Liqasının IX tur oyunundan sonra mətbuat konfransında deyib.\n43 yaşlı mütəxəssis keyfiyyətdə rəqibə uduzduqlarını etiraf edib: “Qarabağ”ın futbolçuları əllərinə düşən fürsətlərdən yararlandı. Səviyyə fərqi həddindən artıq görünürdü. Bəzi şeylər var ki, onları düzəldə biləcəyimizə inanmıram. Bu gün yaxşı motivasiyada meydana çıxmışdıq. Ardıcıl qollar bizi sındırdı. Qolları çıxsaq, rəqibə müqavimət göstərdiyimizi deyə bilərəm. Keyfiyyət öz sözünü dedi. Oyunçuların arasında böyük fərq var. Çoxları deyir ki, həddindən artıq dəyişiklik edirsən, amma hər şey ölçülü şəkildə olur. Uduzandan sonra danışmalısan.\nAbasov yerli oyunçuların bu cür oyunlara cavab vermədiyini söyləyib: “Emin Mahmudov buna istisnadır. Bizim yaralı yerimiz yerli futbolçulardır”.\nBaş məşqçi rəqibin gücləndiyini sözlərinə əlavə edib: “Burada “Neftçi”nin də rolu olub. Azarkeşlər yaxşı abu-hava yaratmışdılar. Amma etikadan kənara çıxmasalar daha yaxşı olar. Bizim dərdimiz fanatlar deyil. Qəbul etməliyik ki, yerli futbolçularınmız tələblərimizə cavab vermir. Heç nəyi gizlətmək lazım deyil. Bu gün əziyyət çəkirik. Oyunda ruhumuzu və istəyimizi qoymalıyıq. Qarşılaşma başlayanda oyunçuların motivasiyaların olduğunu görürdük. Motivasiya və əhval-ruhiyyə əla idi. Bundan sonra da belə olacaq. Bəzi məsələlər var ki, mən onu düzəldə biləcək gücdə deyiləm”.\nMütəxəssis çempionluq uğrunda vuruşacaqlarını diqqətə çatdırıb: “Biz kimlərisə, milliləşdirə bilərik. Çıxış yolunu burada görürəm.


Futbol – Gömrükçü İdman Sağlamlıq Mərkəzi\n1863-cü ilin oktyabrında Londonda top oyunu həvəskarları toplaşırlar. Onlar arasında mübahisə gedir: futbolu “yalnız ayaqla” oynasınlar, yoxsa “ayaq və əllə”? “Yalnız ayaqla” oyun tərəfdarları öz ittifaqlarını yaradırlar. Bu ittifaq da oyunun ilk qaydalarını işləyib-hazırlayırlar. Həmin qaydalar heç də mükəmməl deyildi və bir neçə onillik ərzində ona əlavələr oldu, dəyişikliklər edildi. Hakim meydana fit ilə yalnız 1878-ci ildə çıxmışdır. Həmin vaxta qədər hakim meydandan kənarda otururdu və oyunçular ona müraciət etdikdə onların mübahisələrini həll edirdi. Onbirmetrlik cərimə zərbəsi (penalti) 1891-ci ildən oyunun qaydalarına daxil edilmişdir. 1926-cı ildən isə birbaşa küncdən zərbə ilə vurulan qolları da hesaba almağa başlamışlar.\nFutbol meydanı uzunluğu 90 – 110 metr, eni 60 – 75 metr olan düzbucaqlı şəkildədir. Qısa tərəflərin ortasında bir-biri ilə üzbəüz iki qapı olur, dəri topu da bu qapılardan keçirmək lazımdır. Futbol qapısının sahəsi 18 m-dir (eni 7.32 m, hündürlüyü 2.44 m).\nFutbol üzrə dünya çempionatı dörd ildən bir təşkil edilir. 1930-cu ildə keçirilən ilk çempionatın qalibi “Uruqvay” olmuşdur. Sonuncu çempionat 2014-cu ildə 11 iyun-11 iyul tarixləri arasında Braziliya-da keçirilmiş və çempion adına finalda “Argentinanı”nı 1-0 hesabı ilə məğlub edən “Almaniya ” millisi layiq görülmüşdür. Futbol üzrə dünya çempionu adına ən çox “Braziliya” millisi layiq görülmüşdür (5 dəfə).\nFutbolda “oyundankənar vəziyyət” deyilən çox mühüm bir anlayış var. Belə bir vəziyyət yarandıqda oynamaq olmaz. Əgər futbolçu topu öz komanda yoldaşına ötürərkən yoldaşı ilə rəqib qapıçı arasında təkcə rəqib qapıçı qalıbsa, onda “oyundankənar vəziyyət yaranır” yaranır. Başqa sözlə, ön hücum xəttində mövqe seçərkən qarşında qapıçı da daxil olmaqla azı 1 oyunçu olmalıdır.\nDünyaca məhşur olan bu idman növü Dövlət Gömrük Komitəsi İdman Sağlamlıq Mərkəzinin “Gömrükçü” İdman Klubunda 13 fevral 2014-cü ildən etibarən fəaliyyət göstərir. Xatırladaq ki, bu idman növündə məşqçi-müəllim kimi keçmiş illərin məhşur Qadınlardan ibarət “Gömrükçü” Futbol Klubunun futbolçuları İbadullayeva Kəmalə Əlibala qızı və Quliyeva İradə Ənvər qızı çalışırlar. Onların təcrübə və səyləri nəticəsində klubumuzda futbol inkişaf dövrünü yaşamaqdadır. Bu məqsədlə hər il ənənəvi olaraq Dövlət Gömrük Komitəsinin İdman Sağlamlıq Mərkəzinin açıq birinciliyi keçirilir.\nMəhz keçən il İyunun 28- də DGK İdman Sağlamlıq Mərkəzinin yaranmasının 15 illiyinə həsr olunmuş futzal üzrə kiçikyaşlı yeniyetmələr arasında “Gömrükçü” İdman Klubunun birinciliyi baş tutmuşdur. Dövlət Neft Akademiyasının idman zalında təşkil olunan yarışa 2000-2002-2003-cü il təvəllüdlü yeniyetmə futbolçular qatılmışdır. yarışda “Gömrükçü” İdman Klubunun 6 komandası iştirak etmiş və I yeri məşqçisi Tural Hüseynov olan Klubun V komandası, II yeri məşqçisi Kəmalə İbadullayeva olan Klubun II komandası, III yeri isə məşqçisi İlqar Hüseynov olan Klubun IV komandası qazanmışdır. Qeyd edək ki, yarışda fərqlənən komandalara diplom, medal və hədiyyələr, eləcə də komanda hesabında I, II, III yeri tutmuş komandalara kuboklar təqdim edilmişdir. Oyun ərzində “yaxşı yarımmüdafiəçi”, “ən yaxşı müdafiəçi”, “ən məhsuldar”, “ən texnikalı” və “ən yaxşı qapıçı” kimi fərqlənən idmançılar da mükafat və diplomlarla təltif olunmuşdur.


Astarada turizm kompleksi istifadəyə verilib Lənkəranda isə yeni brendlə çay istehsalına başlanılıb. - TURAZ.ORG Astarada turizm kompleksi istifadəyə verilib Lənkəranda isə yeni brendlə çay istehsalına başlanılıb. - TURAZ.ORG\nAstarada turizm kompleksi istifadəyə verilib Lənkəranda isə yeni brendlə çay istehsalına başlanılıb.\nMelekxanim İsmayilova Sentyabr 22, 2020 3 min read\nLənkəranda isə yeni brendlə çay istehsalına başlanılıb. Turaz.org economy.gov.az saytına istinadən xəbər verir.\nAstara şəhərində yeni turizm kompleksi fəaliyyətə başlayıb. Sentyabrın 22-də İqtisadiyyat Nazirliyinin tabeliyində Kiçik və Orta Biznesin İnkişafı Agentliyinin (KOBİA) İdarə Heyətinin sədri Orxan Məmmədov, Dövlət Turizm Agentliyinin sədri Fuad Nağıyev və Astara Rayon İcra Hakimiyyətinin başçısı Qəzənfər Ağayev turizm kompleksinin fəaliyyəti, burada həyata keçiriləcək layhələrlə tanış olub, kompleksin fəaliyyətinin genişləndirilməsi imkanları, regionda turizm sahəsində mikro, kiçik və orta biznesin inkişafı istiqamətində müzakirələr aparıblar. Turizm kompleksinin yaradılmasına dövlət dəstəyi KOBİA vasitəsilə təmin edilib. Belə ki, KOBİA tərəfindən kompleksin yaradılmasına məsləhət, dövlət və özəl qurumlarla əlaqələndirmə, peşəkar kadr potensialının formalaşdırılması, marketinq və digər dəstək və xidmətlər göstərilib.\nGənc sahibkar tərəfindən yaradılmış turizm kompleksi dörd mərtəbəli oteldən, fitnes, atçılıq mərkəzi, kartinq, restoran, uşaq əyləncə mərkəzi və çimərliklərdən ibarətdir. Burada 60-dan çox iş yeri yaradılıb. Turizm kompleksinin yaradılmasına sahibkar tərəfindən 4 milyon manatdan çox investisiya qoyulub. Hazırda KOBİA tərəfindən turizm kompleksinə investisiya təşviqi sənədinin alınması prosesində dəstək göstərilir. Turizm kompleksinin fəaliyyətinin genişləndirilməsi və daha çox iş yerləri yaradılmaqla yerli sakinlərin məşğulluğunun təmin olunması, eləcə də kompleksin regionda fəaliyyət göstərən digər KOB subyektlərinin müvafiq xidmətlərindən istifadə etməsi məqsədilə KOBİA tərəfindən müəssisəyə dəstək göstərilməsi davam etdiriləcəkdir.\nPrevious KİV nümayəndələri üçün Balaxanı Sənaye Parkına press-tur\nNext Azərbaycan məhsulları “Worldfood Moscow 2020” beynəlxalq sərgisində


Konqresin açılış mərasimi Türkiyə mediasında | Sia.az\nKonqresin açılış mərasimi Türkiyə mediasında\nSiyasət - 16.11.2016 15:51 - Oxunma sayı: 4154\nHeydər Əliyev Fondunun və AZƏRTAC-ın birgə təşkilatçılığı ilə noyabrın 16-da Bakıda, Heydər Əliyev Mərkəzində keçirilən Dünya Xəbər Agentliklərinin V Konqresinin, Asiya və Sakit Okean Ölkələri İnformasiya Agentlikləri Təşkilatının (OANA) XVI Baş Assambleyasının birgə açılış mərasimi Türkiyə mediasının gündəmindədir.\nTürkiyənin aparıcı media qurumları, o cümlədən Anadolu, İhlas və digər xəbər agentlikləri, TRT televiziya kanalı, nüfuzlu qəzetlərin saytları beynəlxalq tədbirlər barədə məlumatlar yayırlar.\nTürkiyə mediası Azərbaycan Prezidenti İlham Əliyevin açılış mərasimindəki nitqində toxunduğu məqamlara xüsusi diqqət ayırıb. Dövlətimizin başçısının nitqindəki ayrı-ayrı məqamlardan sitatlar türkdilli oxuculara təqdim olunub.\nAzərbaycanın mötəbər tədbirlərə ev sahibliyi etməsi ölkəmizin beynəlxalq aləmdəki qətiyyətli mövqeyinin təzahürü kimi dəyərləndirilir. Əminliklə ifadə olunur ki, Bakıda “Xəbər istehlakının gələcəyi”, “Xəbər agentlikləri - yeni texnologiyaların və sosial medianın çağırışları və imkanları”, “Xəbər agentliklərinin innovasiyası” kimi aktual mövzularda diskussiyaların aparılması ilə son illər dünyanın siyasi fikir mərkəzinə çevrilən Azərbaycan paytaxtı bu istiqamətdə daha bir beynəlxalq uğura imza atır.


Erməni “qardaşlığı”ndan millət sevgisinə doğru | Reaksiya\n27.02.2016 14:18 Bizim reaksiya 1534\nBiz bütün millətlərə olduğu kimi, ermənilərə də, keçmişi ötüb, səmimi qonşu kimi yanaşa bilərik. Ancaq xain erməni heç vaxt bizə normal qonşu kimi yanaşmayıb. Əksinə, bizə qarşı düşmənçiliklərini daim yeniləyiblər. Onlar dünyaya gətirdikləri körpələrinin qulaqlarına ilk pıçıldadıqları – “Türk sənin düşmənindir” sözü olub.\nXatırlayıram, işlə bağlı, əslən Qərbi Azərbaycandan (Ermənistandan) olan soydaşlarımızın bəziləri ilə söhbət zamanı danışırdılar ki: ermənilərlə bir yerdə “qardaş” kimi yaşadığımız zamanlarda onların bəzi davranışlarının fərqinə varmırdıq. Qonşu erməninin həyətinə gedib “samovar” çayı içərdik. Erməni qonşumuz hələ yenicə ayaq tutub yeriyən oğlan uşağının əlinə taxtadan düzəldilmiş avtomat silah verərdi. Sonra bizi göstərib: “bu sənin düşmənindir, vur onu” deyirdi. Bizim saf xalqımız da o zamanlar bunları zarafat kimi anlayırdı.\nSonralar Qaradağlıdan, Xocalıdan əsir düşmüş adamlarla da söhbətimiz olmuşdu. Onlardan eşidirdik ki, ermənilər hər gün orta məktəb şagirdlərini əsirlərin saxlanıldıqları yerə gətirirdilər. Bizimkiləri göstərib “düşmənlərimizdir” deyərək, məktəblilərə əsirlərin üzünə tüpürməyi, onları təhqir etməyi tələb edirdilər...\nHə, bəylər, nə deyirsiniz, bu cür insanlığa yad olan ermənilərin soyundan olanlarla qardaş olmuşuq?! Bu gün dünyanın yalançı düzəninin təsirinə düşüb, dönməz düşmənimizdən özümüzə yalançı qardaş uydurmaq həvəsinəmi meyil edirsiniz?! Alınmaz... Ona görə alınmaz ki, bu gün siz ermənini nə qədər özünüzün keçmiş qardaşınız bilsəniz də, faciələrimizi geri qaytarmaq mümkün deyil. Onlarla bizim “qardaşlığımız” Xocalıda qarnı cırılıb, bətnindəki körpəsi çıxarılan anaların fəryadı ilə, əsirlikdən işləmək adı ilə aparılıb qəbirstanlıqda heyvan kimi başları kəsilən oğlanlarımızın qanı ilə çoxdan başa çatmışdır.\nBu gün biz dünyadan ədalət gözləyirik. Bu bilirsiniz nəyə oxşayır?! Oğrudan oğruya şikayətə... Bütün bu faciələri bizə, Xocalıda, Qaradağlıda millətimizi məhv eləməklə erməni yaşadıb. Söz yox, bütövlükdə Qarabağdakı faciələri erməni, ədalət umduğumuz güclərin havadarlığı ilə həyata keçirib. Bu gün guya sülh danışıqlarında özlərini müstəqil tərəf kimi göstərən dövlətlər ermənini tarix boyu qoruyublar. Biz də, bu gün, onlardan problemin həllini istəyirik. Onların təsiri ilə bu faciəvi oyunlara Ermənistan – “Azərbaycan Dağlıq Qarabağ” münaqişəsi adı verilib. Bu sözün özü kökündən yalandır! Münaqişə sözü, bu boyda, dövlətlərarası problemi ifadə eləmir. Bu, Ermənistanın Azərbaycana qarşı vandalizim səviyyəsində həyata keçirilən müharibəsidir. Sadəcə bunu olduğu kimi deməyə sanki qorxuruq, ancaq nədən, bilmək olmur.\nBütün bu qlobal problemlərin fonunda öz içimizdə bir-birimizi necə də asanlıqla günhakar çıxara bilirik. Öz insanımıza qarşı az qala düşmən münasibəti sərgiləmək – böyük problemlərimizin də yolunu kəsir. Bir-birinə qarşı qısqanc yanaşmaq, irəli gedənə hər vasitə ilə badalaq gəlmək hər addımda rastlaşdığımız əməllərdir. Niyə axı hamımız vətəndən danışanda ağız dolusu özümüzdən razılıq hissinə qapılırıq. Balaca bir iş görəndə onu bayraq edib minnətə çeviririk. Axı vətən üçün iş görmək mənəmliyə qulluq eləməməlidir. Vətən anamız kimidir, anamıza elədiyimizə görə təmənna ummadığımız kimi, vətənin də haqqını qaytarmalı deyilikmi?! Bir iş görüb vətəni özümüzə borclu saymaq günahdır. Bunların hamısı ordan irəli gəlir ki, 25 ildir müstəqil dövlət qursaq da, özümüz müstəqil ola bilmədik. Düşüncəmizi müstəqilləşdirə bilmədik, şürumuzu işğaldan azad edə bilmədik. Ona görə torpağımızı da azad edə bilmirik. Bu gün hər bir insanımızın milli olmağa ehtiyyacı var. Milli düşüncəyə yetəcəyiksə, millət də olacağıq. Tərsinə, xarici qüvvələrin təsirində milli düşüncədən uzaqlaşacağıqsa millət olmağımız da dalana dirənəcək. Əslində bizə qarşı olan qüvvələr elə bunun üçün çalışırlar.\nBu böyük problemlərin kontekstində istəyirəm bir məsələyə toxunam. Bu gün haqqı çatan, çatmayan hər kəs İbad Hüseynovun üstünə düşüb ki, döyüşdə filan düşməni sən öldürməmisən, mən öldürmüşəm, heç sən ona yaxın düşməmisən. Baxın, belə bir münasibətlə vətənə bağlılıq doğrulmaz. Bu hal qıraqdan çox pis görünür. İzləyənlər düşünməzlərmi ki, bunlar bir-birini nəyin üstündə qırırlar?! Əzizlərim, belə şeylərə görə bir-birimizi ittiham eləmək vaxtımız deyil. Şəxsən mən I Qarabağ döyüşlərində bu vətən üçün düşmənə bircə güllə sıxanın belə əllərindən öpürəm. Nə olar, siz də başqa cür düşünməyəsiniz. İbad kimi öldürüb, öldürməyib, bu məsələnin başqa tərəfidir. İbad da sizin kimi bu vətən üçün vuruşub və sağlamlığını itirib. İbad yalançıdır, doğurçudur, bu mənim üçün maraqlı deyil. Yenə deyirəm bu vətən üçün zərrə qədər xidməti olan hər kəs mənim üçün əzizdir.\nBu gün bizim əsas məqsədimiz düşmənin hiyləsinə qarşı birləşmək, dövlətimizin varlığını qorumaqdır. Boynumuza alsaq da, almasaq da, bu gün ölkəmizin durumu ağırdır. İnsanlarımız işsizlikdən, məmurların onlarla ədalətsiz davranışlarından əziyyət çəkirlər. Hər yerdə məmur özbaşınalığı, özünü xalqdan üstün tutması bütün sərhədləri aşmaqdadır. Bunlara baxmayaraq, biz dövlətimizin ləyaqətini qorumalıyıq. Dövlətlə hakimiyyət fərqli anlayışlardır. Mən dövlətçiliyimizi sevəndə çoxları elə bilirlər hakimiyyətin mənafeyini qoruyuram. Bunu niyə eləyim ki, çalışmalarıma görə bu hakimiyyətdən heç bir maddi, mənəvi dəstək görməmişəm. Vətənə sevgim də hansısa mükafata görə deyil. Bunu özümə borc hesab edirəm. Hətta bu gün kimlərinsə təzyiqlərinə baxmayaraq, vətənə, dövlətçiliyə xidmət mənim üçün qürurvericidir. 2010-cu ildən bəri Azərbaycanın haqq səsini dünyaya çatdırmaq üçün əlimdən gələn eləmiş, imkanım yetən qədər çalışmışam. Bunları danışmaq istəmirəm. Görən görür, görməyən də özü bilər. Məsələ bunda deyil. Torpağımızın işğal altında olması hər birimiz üçün qeyrət məsələsidir. Əsirlikdə olan oğullarımız, qız-gəlinlərimiz hər birimizin şərəfimizə, namusumuza aiddir. Bunları dərk eləməyimiz üçün özümüzü dərk eləməliyik. Bunun əvəzinə bir-birimizə düşmən münasibət sərgiləməklə həqiqi düşmənə yeni fürsətlər tanımış oluruq...


Türkiyədə koronavirus xəstələrinin sayı 222 mini keçdi\n23:07 22.07.2020 (Yenilənib 00:28 23.07.2020)\nBu gün qonşu ölkədə daha 19 nəfər koronavirusdan ölüb. Bununla da pandemiya qurbanlarının ümumi sayı 5 545 nəfərə yüksəlib\nBAKI, 22 iyul – Sputnik. Bu gün Türkiyədə koronavirusa daha 902 nəfər yoluxub.\nSputnik Azərbaycan-ın məlumatına görə, bu barədə Səhiyyə naziri Fahrettin Koca bildirib.\nNazirin sözlərinə görə, bununla da ölkədə koronavirus xəstələrinin ümumi sayı 222 402 nəfərə çatıb.\nBu gün qonşu ölkədə daha 19 nəfər koronavirusdan ölüb. Bununla da pandemiya qurbanlarının ümumi sayı 5 545 nəfərə yüksəlib.\nEyni zamanda daha 1 203 pasiyent sağalıb. Beləliklə Türkiyədə koronavirusdan sağalanların ümumi sayı 205 214 nəfərə çatıb.


XALÇA MUZEYİ – Quba Soyqırımı Memorial Kompleksi\nİlk muzey nümunələri eramızdan əvvəl XVI əsrdə Kritdə, III əsrdə Qədim Roma və Yunanıstanda yaranmışdı. Azərbaycanda isə muzeylərin yaranması XX əsrin 20-ci illərinə təsadüf edir. Azərbaycanda 212 muzey fəaliyyət göstərir. Bu muzeylərdən biri də 13 mart 1967-ci ildə yaradılmış Azərbaycan Milli Xalça Muzeyidir. Azərbaycan xalçalarının ən zəngin kolleksiyası toplanan bu muzey dünyanın ilk xalça muzeyidir.\n“Xovlu”, “Xovsuz”xalçalar, “Xalça məmulatları”, “Bədii metal”, “Keramika, şüşə, ağac, kağız”, “Parça, geyim, tikmə” və “Zərgərlik məmulatları” kimi yeddi kolleksiyanı özündə birləşdərən muzey fondunda 10 mindən artıq eksponat saxlanılır. Muzeydə tunc və antik dövrə, erkən orta əsrlərə aid nadir əşyalar qorunur. Kolleksiyalarının böyük hissəsi isə XVII-XX əsrlərə aiddir.\n2017-ci ildə Azərbaycan Milli Xalça Muzeyi Beynəlxalq Muzeylər Şurasının Beynəlxalq Sənədləşmə Komitəsi (CIDOC) tərəfindən “Ən yaxşı təcrübə” mükafatına və “Avropanın ən yaxşı muzeyi – 2018” müsabiqəsində “Muzey sahəsində ictimaiyyətlə işin qurulmasında innovasiyaların tətbiqinə görə” mükafatlandırılmışdır.


Cinsiyyət və yetişdirmə Gümüş Dollar\nZolaqlı Squirrelfish (Hawaiian Squirrelfish)\nChevron Tang (Havay Bristletooth)\nYetiştiricidən bir it almaq üçün 9 səbəb\nPlott Hound: Köpək cinsi profili\n7-11 Crab (Ləkəli Reef Crab)\nAtınızı taxmağın nə ola biləcəyini müəyyənləşdirin\nHeyvanınız Soyuqluğunuzu tuta bilərmi?\nKöpəyinizi Cue üzərində dalğalandırmaq üçün necə öyrətmək olar\nŞəkər sürtgəcinin öz-özünə qurulması haqqında qısa bir primer\nYaşlı Akvarium Su nədir?\nKral Çoban: Köpək Cinsi Profili\nKral Çobanların Amerika Kennel Klubu tərəfindən rəsmi olaraq tanınmamalarına baxmayaraq, onların böyük ölçüsü onları yaxın qohumları arasında inamlı edir: Çobanlar və sürü itləri. Adlarından göründüyü kimi, Kral Çobanlar Alman Çobanları və Şiloh Çobanlarının çarpazlaşması nəticəsində yaranan nəhəng çoban hibridləridir....\nWirehaired işarə Griffon (Korthals Griffon): Köpək cinsi profil\nBu Wirehaired işarə Griffon, əsasən mənşəli Hollandiya. Mükəmməl quru torpaqları və su ovu bacarıqları ilə tanınsalar da, geri çəkilən və mehriban yoldaşlar edirlər .Beded OverviewGroup: SportingHight: 22 ilə 24 düym (kişi); 20 ilə 22 düym (qadın) Çəki: 50 ilə 70 funt (kişi); 35 - 50 funt (qadın) Palto: Orta uzunluqlu, düz, yüngül palto və nazik, qalın alt paltar Bu Wirehaired işarə GriffonAffection SəviyyəYaxşılıq dostluğuYüksək uşaq dostu yüksəkPet dostuMediumTəcrübə yüksək Yüksək oyun qabiliyyəti Yüksək enerjili səviyyəYüksəklikYüksəklik Yüksək dərəcədə çəmənliyə meylliHər bir miqdarda tökülməHowHairededed sağlamlıqlarına dair bəzi fikirlərə sahibdirlər. Otterhound və Setter, bir neçə adını vermək....\nQəbizlik quru, sərt nəcisin nadir hallarda keçməsinə aiddir. Əgər defekasiya gecikirsə və nəcis kolonda iki-üç gün qalırsa, bağırsaq çox miqdarda nəm çıxarır, bu da aradan qaldırılmasını çətin və ağrılı hala gətirir. Qəbiz olan bala uzun müddət uzun müddət məhsuldar qalır və gərginləşə bilər....\nTonkinese: Pişik cinsi profili\nSiam və birma sevirəm, ancaq bir pişik ola bilərmi? Şansınız var - Tonkinese pişiyi hər iki dünyanın ən yaxşısıdır. Ağıllı, şirin və ictimai, Tonkinese bir pişik aşiqinin xəyalidir. Tonkinese, Siamam və Birmadan keçərək, daha yumşaq, seyreltilmiş rənglər və heyrətamiz dərəcədə özünəməxsus bir şəxsiyyət ilə gözəl bir pişik istehsal edir....\nMətbəx piştaxtalarınıza atlanmadan pişikinizi necə dayandırmaq olar\nBir oxatan Balıq ilə Hansı Balı tuta bilərəm?\nSaçsız Qvineya Donuzları\nGoldendoodle (Groodle): köpək cinsinə aid profil\nChinchillasdakı göz problemləri\nBir akvariuma necə su əlavə etmək olar\nTom Thumb Bit fəaliyyət və istifadə\nQuşumun adını necə öyrədirəm?\nÇəkinin qarşısını almaq üçün pişik yeməkləri\nSpreying və Hamsters Neutering\nColorpoint Shorthair: Pişik Cins Profili\nŞou iti olmaq: Başlamaq\nQum və beton quş perşları ilə problem\nQuşunuz lələk itkisidir?\nUşaqlarla birlikdə olmaq üçün yeni bir bala necə öyrətmək olar\nBütün pişiklər üçün təbii, təhlükəsiz və təsirli uçuşa nəzarət\nZərif At: Cins Profili\nPişiklərdə kəskin qusma\nKukla səsləri: qabıq, qışqırıq və böyümək\nOriental Shorthair: Pişik Cins Profili\nEv heyvanları kimi saxlamaq üçün 8 populyar böyük quş\nBir qutu tısbağası almadan əvvəl\nThunderershirt: Köpək narahatlığını və fobiyasını sakitləşdirməyə kömək edən bir vasitə\nİş yerində sığınacaq hazırlamaq\nŞəkər sürtgüləri haqqında faktlar\nMiniatür Schnauzer: Köpək cinsi profilidir\n© 2020 https://slbceng.org - Ana səhifə onlayn jurnalı


02 : 18 25 mart\n2018-03-07 12:13 Baxılıb: 64\nƏmlak Məsələləri Dövlət Komitəsi sənədsiz inşa edilmiş tikililərin sənədləşdirilməsi ilə bağlı konsepsiya hazırlayır və bu,\nÖvladlığagötürmə sahəsində idarəetmənin təkmilləşdirilməsi istiqamətində Əmək və Əhalinin Sosial Müdafiəsi Nazirliyindəki\nGecə yarısından etibarən Bakıxanov qəsəbəsi də daxil olmaqla, Sabunçu, Nizami və Xətai rayonlarının bir hissəsinə təbii qazın\nXaçmazda azot gübrəsinin güzəştli şərtlərlə səyyar satışı\nAzərbaycanda həm quruda, həm də Xəzərin akvatoriyasında 353 palçıq vulkanı var. Onun 156-sı dənizdədir. Qurudakı vulkanlar Abşeron\nFüzulidə 4 otaqlı ev yanıb. Fövqəladə Hallar Nazirliyindən Milletinsesi.az-a verilən məlumata\nDGK yararsız məhsulları məhv etdi\nMartın 16-da Dövlət Gömrük Komitəsinin müvafiq qurumları tərəfindən istifadəyə yararsız, mənşəyi bilinməyən, həmçinin\nAparılan təmir-tikinti işləri ilə əlaqədar olaraq mart ayının 16-dan 17-nə keçən gecədən etibarən 18-i axşam saatlarınadək\nBakı Dövlət Universitetinin tələbəsi itkin düşüb. Trend-in məlumatına görə, Qəbələ rayon sakini, Bakı Dövlət Universitetinin\n"Azneftkimyamaş" Açıq Səhmdar Cəmiyyətinin İdarə Heyətinin sədri Əli Qaraxanov vəfat edib. Modern.az xəbər verir ki, 75 yaşlı Ə.


Əhaliyə ödənilən pullar artırılacaq\nFuad İbrahimov: “Maaş və müavinətlərin artımı fonunda inflyasiyanın qarşısı alınarsa, bu vəziyyətdə sözügedən artımlar iqtisadi dinamikaya müsbət təsir göstərəcək” Natiq Cəfərli: “Əhalinin gəlirlərinin artması iqtisadi fürsətləri artırır, bu artım da ticarət dövriyyəsinə müsbət təsir edir, o da öz növbəsində iqtisadi aktivliyin güclənməsinə gətirib çıxarır”\n«Görülən işlər nəticəsində bu ilin 10 ayı ərzində ölkəmizdə əməkhaqqı fondu əhəmiyyətli dərəcədə artıb. Prezident İlham Əliyevin qeyd etdiyi kimi, Azərbaycan sosialyönümlü dövlətdir. Dövlətimizin başçısının rəhbərliyilə həyata keçirilən tədbirlərin mərkəzində vətəndaşlarımızın sosial rifahı durur». Bu fikirləri Əmək və Əhalinin Sosial Müdafiəsi naziri Sahil Babayev Milli Məclisdə 2020-ci ilin dövlət büdcəsi haqqında qanun layihəsinin müzakirəsi zamanı deyib.\nNazir onu da qeyd edib ki, 2020-ci ildə əhaliyə ödənişlərin məbləğində artım gğzlənilir. Bu ödənişlər demək olar ki, hər il artırılır. Bu hal ölkədə iqtisadi dinamikaya necə təsir edəcək?\nİqtisadçı-ekspert Fuad İbrahimov bildirdi ki, əmək haqqı və müavinətlərin artımı inflyasiyanın qarşısı alındığı təqdirdə, ölkədə iqtisadi dinamikaya olduqca müsbət təsir göstərəcək: “Ölkəmizin iqtisadi dinamikasına maaş və müavinətlərin artımının təsiri səbətdə olacaq artımın nə dərəcədə olmasından asılıdır. Bu müstəvidə səbətdə baş verəcək artım səviyyəsi iqtisadi dövriyyəyə cəlb olunacaq.\nBir çox iqtisadçılar düşünür ki, əmək haqqı və müavinətlərin artımı eyni zamanda inflyasiyaya da təsir göstərir. Amma bu zaman bir məsələni nəzərə almalıyıq ki, ölkəmizdə antiinflyasiya tədbirləri də görülür. Bu sayaq tədbirlər vaxtında görülərsə, maaş və müavinətlərin artımı fonunda inflyasiyanın qarşısı alınarsa, bu vəziyyətdə sözügedən artımlar iqtisadi dinamikaya müsbət təsir göstərəcək. Yəni iqtisadiyyata cəlb olunan bu vəsaitlər artıq bütün göstəricilərinə görə, müsbət müstəvidə inkişafa təkan verəcək. Əmək haqqı və müavinətlərin artımı vətəndaşlarımızın iqtisadi fəallıq baxımından daha da aktivləşməsinə gətirib çıxaracaq. Artım nəticəsində inflyasiya fonunda neqativ hadisə baş versə, şübhəsiz ki, olay iqtisadi dinamikaya mənfi təsir edəcək. İnflyasiyanın qarşısı kompleks şəklində alındığı təqdirdə, proses iqtisadi dinamikaya müsbət effek verəcək. Düşünürəm ki, belə də olacaq. Çünki son iki ildə müsbət inkişaf dinamik olaraq artır”.\nİqtisadçı-ekspert Natiq Cəfərli qeyd etdi ki, maaş və təqaüdlərin artımı ilə ölkədə iqtisadi fürsətlər də artacaq: “Əslində, qanunda da nəzərdə tutulub. Gələn ilin yanvarından orta aylıq əmək haqqının artım tempinə uyğun olaraq istər əmək haqqı, istər təqaüd, istərsə də sosial müavinətlərdə indeksləşmə aparılacaq. Bu hal kifayət qədər qanunda nəzərdə tutulmuş məsələdir və hər il həyata keçirilir. Amma bundan əlavə hansı artımların olacağı ilə bağlı yəqin ki, ya Prezident fərmanı olacaq, ya da büdcənin qəbulu ilə bağlı müzakirələr zamanı Milli Məclis tərəfindən müəyyən dəyişiklik və qərarlar verilə bilər.\nÜmumilikdə əhalinin gəlirləri, maaş, müavinət, təqaüdlər artdıqca təbii ki, iqtisadi fürsətlər də artır. Onların alım gücü artır. Onun da artması ticarət dövriyyəsinə müsbət təsir edir. Ticarət dövriyyəsinin artması isə öz növbəsində iqtisadi aktivliyin daha da güclənməsinə gətirib çıxarır. Bu nöqteyi-nəzərdən insanların alıcılıq qabiliyyətinin yüksəlməsi iqtisadi proseslərə müsbət təsir edən, iqtisadi dinamikanı artıran amillərdəndir. Alıcılıq qabiliyyətinin artması insanları daha çox məhsul və xidmətlərdən istifadə etməyə vadar edəcək. İnsanlar mal və xidmətlərin alınması, istifadəsində daha çox önə çıxsa bu da öz növbəsində biznes çevrələrinin gəlir və dövriyyəsini artıracaq. Bunlar bir-birilə bağlı məsələlərdir. Dünyanın hər yerində istehlakçının alıb gücünün artması iqtisadi artıma müsbət təsir edən əsas amillərdən biridir”.


"Əsas odur ki, biz, bu müharibədə qalib gəlmişik" » Azerinfo.Tv\n"Əsas odur ki, biz, bu müharibədə qalib gəlmişik"\n19-11-2020, 10:15 45 dəfə baxılıb\n- Ayaz müəllim, Azərbaycan Ordusunun sentyabrın 27-dən başlayan noyabrın 10-na qədər davam edən əks-hücum əməliyyatını necə qiymətləndirirsiniz?\n- Çox yüksək qiymətləndirirəm. Hər şey göz önündədir. Genişmiqyaslı hücum və tədbirlərin nəticəsi bizi gətirib bu günə çatdırdı. Əlbəttə, buna ancaq sevinmək olar. Mən bu hadisələri yüksək qiymətləndirirəm.\n- Azərbaycan, Rusiya və Ermənistan başçıları arasında noyabrın 10-da imzalanan bəyanata münasibətiniz necədir?\n- Çox müsbət qiymətləndirirəm, başqa cür ola da bilməz. Hərbi əməliyyatlar başlayan gün heç birimiz deyə bilməzdik ki, nəticələrimiz nədən ibarət olacaq. Gördüyünüz kimi, yeddi rayonumuzun qayıtmağı haqda xəbəri eşitdik. Bu, bizdə iftixar hissi yaradır. Böyük uğurdur. Mən bunu böyük uğur kimi qiymətləndirirəm. Bəli, bütün bunlar üçün ciddi siyasi iradə də tələb olunurdu. Anlaşmanın olması da gözlənilən idi. Əsas odur ki, biz, bu müharibədə qalib gəlmişik.\n- Ancaq cəmiyyətdə fərqli yanaşmalar da var. Məsələn, bölgəyə rus sülhməramlılarının gəlişini bəzi şəxslər Rusiyanın qayıdışı kimi təqdim edirlər...\n- Yox, belə demək olmaz. Mən bu cür qiymətləndirməni doğru saymazdım. Həm də baxır hansı şəkildə qayıtmaq. İndiki qayıdış genişmiqyaslı qayıdış deyil. Söhbət sülhməramlı missiyadan gedir. Ərazilərimizin işğalçılardan xilas olması da bunu sübut edir.\n- Azərbaycana həm də türk ordusu gələcək. Sizin, bu məsələyə də münasibətiniz maraqlıdır...\n- Türkiyə ordusunun ölkəmizə gəlişini, Qarabağla bağlı fəaliyyətini müsbət qiymətləndirirəm. Başqa cür də ola bilməz. Türkiyənin də, Rusiyanın da Azərbaycanda öz maraqları var. Yəni bizim bölgəmizlə bağlı belə maraqlar mövcuddur. Əlbəttə, onlar ilk növbədə öz maraqlarını güdürlər. Buna da təbii yanaşmaq lazımdır. Ancaq sözsüz ki, Azərbaycanın da maraqları var və onları nəzərə almaq vacibdir. Beləcə, biz bir-birimizə ziyan vermədən bu məqsədə nail oluruq. Sözsüz ki, burada ən mühümü torpaqlarımızın işğalçılardan təmizlənməsidir.\n- Şuşa şəhərinin işğaldan azad olunması xüsusi qeyd edilir. Əslində Şuşanın işğalı Sizin də ağrılı yeriniz olmalıdır. Şuşanın azad edilməsi xəbərini aldıqda hansı hisslər keçirdiniz?\n- Çox sevindim. Biz bilməliyik ki, Şuşa şəhərinin çox böyük əhəmiyyəti var. Hər bir Azərbaycan vətəndaşı üçün Şuşa simvolik məna daşıyır. Şuşa ölkəmizin tarixidir, mədəniyyətidir, incisidir. Biz Şuşaya görə böyük iftixar hissi keçiririk. Biz Şuşanı böyük uğurla işğalçılardan azad etmişik. Bu, böyük hadisədir.\n- Şuşaya getmək fikriniz varmı?\n- Bunu zaman göstərəcək. Bu, həm də, daha çox mənim səhhətimdən asılı məsələdir.\n- Sizcə, Qarabağda yaşayan ermənilərə hər hansı muxtariyyət verməliyikmi?\n- Muxtariyyəti onlara verirdik, amma son 30 ildə onlar buna razı olmadılar. Mən indi deyə bilərəm ki, biz ermənilərə nə qədər yaxşılıq etsək də, onlar bunun qarşılığında bizə əngəllər, maneələr törədirlər. Yəni bizə “sağ olun!”,- demək əvəzinə, pisliklər edirlər. Biz hər zaman ermənilərə əl uzatmışıq, kömək etmişik, bir qonşu kimi yaxşı və səmimi münasibət bəsləmişik. Ancaq nəticə onu göstərir ki, ermənilər, əfsuslar olsun, yaxşılığa qiymət vermirlər.\nƏslində, son 30 ildə baş verənlərin, bu müharibələrin yeri yox idi. Biz normal yaşayırdıq. Ancaq hər şeyi onlar başladılar. Onlar nədən dəm vururdular? Nə istəyirdilər? Ermənilərin ağılsız hərəkətlərinin nəticələri gətirib bu olaylara səbəb oldu. İnsanlar öldü, əsir düşdü... Bunlar bizim gözümüzün qarşısında baş verən hadisələrdir.\n“O, Şuşa uğrunda döyüşmək istəmədi” – Paşinyan gizlinləri açır\nSorosun Qarabağa qarşı Bakıda “inqilab ssenarisi” - Gizlinlər\n“Şuşa ətrafındakı bəzi kəndlər işğaldan azad olunub” - TRT HABER\nBütün talışlar Azərbaycanı erməni işğalçılardan azad etmək niyyətində həmrə ...


PKK/KCK-lı 4 terrorçu təhlükəsizlik qüvvələrinə təslim olub | TRT Azerbaycan\nPKK/KCK-lı 4 terrorç...\nPKK/KCK-lı 4 terrorçu təhlükəsizlik qüvvələrinə təslim olub\nTerror təşkilatı PKK/KCK-lı 4 terrorçu təhlükəsizlik qüvvələrinə təslim olub.\n23.12.2019 ~ 21.01.2021\nDaxili İşlər Nazirliyinin açıqlamasına görə, ölkə daxilində və ölkədən kənarda terrorla mübarizə sahəsində həyata keçirilən əməliyyatlar və əldə edilən nəticələr istiqamətində fiziki və ideoloji dağılmalar yaşayan, ruh və motivasiyası zəifləyən terror təşkilatında dağılmalar sürət qazanıb.\nƏməliyyatlara ailələrin verdiyi dəstək ilə göstərilən qaneedici fəaliyyətlər də aləvə olduqda təşkilatdan təslim olanların sayı son illərin ən yüksək səviyyəsinə çıxıb.\nHəmin çərçivədə PKK/KCK-lı 3 terrorçu təhlükəsizlik və jandarm qüvvələrinin qaneedici fəaliyyətləri nəticəsində, 1 terrorçu isə təşkilatdan qaçaraq Şırnak şəhərində təhlükəsizlik qüvvələrinə təslim olub.\nDigər tərəfdən, cari ildə qaneedici yolla təhlükəsizlik qüvvələrinə sığınan terrorçu sayının 260-a çatdığı qeyd edilib.\nEtiketlәr: #Daxili İşlər Nazirliyi , #Terror təşkilatı PKK


UNEC – Azərbaycan Dövlət İqtisad Universiteti — UDİD UNEC tələbələrinə nələr vəd edir – bütün sualların cavabı\nUDİD UNEC tələbələrinə nələr vəd edir – bütün sualların cavabı\nUNEC-də UDİD proqramının icrasına başlanılır. İlk olaraq Beynəlxalq İqtisadiyyat Məktəbində açılacaq proqrama 2017/18-ci tədris ilindən start veriləcək. Tələbələrin UDİD proqramına olan marağını nəzərə alaraq, onların ən çox verdiyi sualların cavabını təqdim edirik:\nUniversitet Daxili İki Diplom (UDİD) proqramı təhsil aldığı müddətdə bakalavrlara unikal imkan yaradan üstünlükdür. Tələbə dörd il ərzində iki ayrı ixtisas üzrə diploma sahib olmaqla, gələcəkdə əmək bazarında layiqli yer tutmaq və onun tələblərinə çevik uyğunlaşmaq imkanı verəcək.\nProqramın məqsədi “Azərbaycan Respublikasında təhsilin inkişafı üzrə Dövlət Strategiyası”ndan irəli gələn tələbləri icra etmək, qəbul olunduğu ixtisaslarda müvəffəqiyyətlə təhsil alan tələbələrin ikinci ixtisas üzrə də əlavə təhsil almaqla, rəqabətədavamlı mütəxəssis kimi hazırlanmasıdır.\nUDİD proqramının açılması\nHər hansı iki ixtisas üzrə UDİD proqramının açılması üçün həmin ixtisasların təhsil proqramlarında nəzərdə tutulan fənlərin və onlara ayrılan kreditlərin ən azı 70 faizi eyni olmalıdır. UDİD proqramının tətbiq olunduğu ixtisasların siyahısı UNEC-in Elmi Şurasının qərarı ilə təsdiq edilir.\nUDİD proqramına qəbul\nUDİD proqramı açılan fakultələrdə ixtisaslar üzrə qəbul planı, proqramın işçi tədris planı və qeydiyyat tarixləri hər tədris ilinin başlanğıcına bir ay qalmış tələbələrə elan edilir. Proqrama qəbul planı hər bir ixtisas üzrə universitetə həmin ildə bu ixtisasa tələbə qəbulunun 20%-dən çox ola bilməz. Tələbə UDİD proqramına qəbul üçün əsas ixtisas proqramının ən tez üçüncü, ən gec isə beşinci semestrinin əvvəlində müraciət edə bilər.\nUDİD proqramında kimlər iştirak edə bilər?\nUDİD proqramında təhsil müddətində birinci ixtisas üzrə nəzərdə tutulan fənlər üzrə kreditləri qazanan və ayrı-ayrı fənlərdən müvəffəqiyyət göstəricisi 81-100 bal arasında olan I kursu bitirmiş tələbələr iştirak edə bilər. Onlar semestrin başlanğıcına üç həftə qalanadək rektorun adına yazılı formada ərizə ilə müraciət edə bilərlər. Semestrin başlanğıcına iki həftə qalanadək isə müraciətlər qəbul komissiyası tərəfindən qəbul prosesinin təşkili qaydalarına uyğun dəyərləndirilir və proqrama qəbul edilən tələbələrin siyahısı elan edilir.\nUDİD proqramı necə tətbiq edilir?\nUDİD proqramına qəbul edilən tələbələr üçün əlaqədar ixtisasların təhsil standartları, tədris planları, ixtisas üzrə məzunlarının əldə etməli olduğu bilik, bacarıq və vərdişlər, tədrisi nəzərdə tutulan fənlərin sillabusları dəyərləndirərək, xüsusi tədris qrafikləri hazırlanır. Bu qrafiklər əsasında hər bir tələbə üçün akademik məsləhətçilərin köməyi ilə semestr başlamazdan əvvəl fərdi tədris planları tərtib olunur ki, burada tələbənin həm birinci, həm də ikinci ixtisasda dinləməsi tələb olunan bütün fənlər qeyd olunur.\nUDİD proqramı ödənişlidir?\nUDİD proqraminda iştirak ödənişlidir. Tələbələrin ikinci ixtisas üzrə dinlədiyi fənlər üzrə təhsil haqqının məbləği fənlərin kredit sayına uyğun olaraq həmin ixtisas üzrə bir kredit üçün müəyyənləşdirilir.\nİkinci ixtisas fənnlərinin kreditlərini başqa universitetdə toplamaq olar?\nUDİD proqramında iştirak edən tələbələr ikinci ixtisas fənnlərinin kreditlərini yalnız UNEC-də toplamalıdır. Tələbə UDİD Proqramı üzrə müvəffəqiyyətsiz olduğu fənni bu fənnin açılacağı ilk semestrdə təkrarlayır. Tələbə müvəffəqiyyətsiz olduğu seçmə fənnin yerinə akademik məsləhətçinin köməyi ilə yeni fənn seçə bilər. UDİD proqramı tələbəsi yay semestrində də iştirak edə bilər.\nUDİD proqramında iştirak edən tələbə mübadilə proqramında iştirak edə bilər?\nUDİD proqramında iştirak edən tələbələr göstəriciləri uyğun gəldiyi halda UNEC tələbələri üçün təklif olunan bütün mübadilə proqramlarına qatıla bilərlər. Əsas ixtisas proqramı üzrə akademik məzuniyyət verilən tələbə isə UDİD proqramı üzrə də akademik məzuniyyətdə hesab edilir.\nUDİD proqramında təqaüd\nUDİD proqramı üzrə təhsil alan tələbə ikinci ixtisas üzrə təqaüd müsabiqəsində iştirak edə bilməz.\nUDİD proqramında istehsalat təcrübəsi\nUDİD proqramıninda iki ixtisas üzrə təcrübələr ekvivalent qəbul olunduğu hallarda hər iki ixtisas üzrə birgə təcrübə təşkil edilir.\nUDİD proqramından məzun olmaq\nTələbənin I ixtisas proqramı ilə II ixtisas proqramı ayrılıqda dəyərləndirilir. UDİD proqramı üzrə nəticələr tələbənin I ixtisasdan məzun olmasına təsir etmir. I ixtisasdan məzun olan tələbəyə I ixtisas üzrə bakalavr diplomu verilir. Əsas ixtisas proqramı üzrə məzun olan və UDİD proqramını üzrə ümumi orta müvəffəqiyyət göstəricisi (ÜOMG) 71 və daha çox bal ilə tamamlayan tələbəyə UDİD proqramı üzrə bakalavr diplomu verilir. Əsas ixtisas proqramı üzrə məzun ola bilməyən tələbə UDİD proqramı üzrə məzun ola bilməz. Əsas ixtisas proqramından məzun olan, lakin UDİD proqramını başa vura bilməyən tələbələrə, proqramı bitirmək üçün iki semestrədək əlavə müddət verilir.\nUDİD Proqramınin iştirakçısının həm I, həm də II ixtisas üzrə Yekun Dövlət Attestasiyasından keçməsi məcburidir. UDİD Proqramı üzrə nəzərdə tutulan fənnlərin kreditlərini müvəffəqiyyətlə toplayan tələbələr II ixtisasın yekun dövlət attestasiyasına yalnız I ixtisasın yekun dövlət attestasiyasını müvəffəqiyyətlə keçdikdən sonra buraxılır. UDİD proqramının məzunlarına I və II ixtisas proqramları üçün ayrı-ayrılıqda akademik transkript verilir.\nUDİD proqramından çıxmaq olar?\nTələbə, öz istəyi ilə UDİD proqramından çıxa bilər. Təhsil müddətində tələbənin əsas ixtisas proqramı üzrə ümumi orta müvəffəqiyyət göstəricisinin yalnız bir dəfə 65 bala qədər azalmasına icazə verilir. Əsas ixtisas proqramı üzrə ümumi orta müvəffəqiyyət göstəricisi ikinci dəfə 65 baldan aşağı düşən tələbə UDİD proqramından çıxarılır. Ardıcıl iki semestr üzürsüz səbəbdən UDİD proqramı üzrə qeydiyyatdan keçməyən tələbə proqramdan çıxarılır. Əsas ixtisas proqramından məzun olduqdan sonra əlavə verilən iki semestrlik müddətin sonunda UDİD proqramını tamamlaya bilməyən tələbə proqramdan çıxarılır. UDİD proqramından çıxarılan tələbə bu proqrama təkrar qəbul edilə bilməz.


Azercell “Premium Müştəri Xidmətləri”ni təqdim edir | Bizimxeber\nAzercell “Premium Müştəri Xidmətləri”ni təqdim edir\n14 Oktyabr 2016 / 13:33 / Baxış sayı: 2\n“Azercell Telekom” MMC müştəri xidmətlərində innovativ bir addım atır. Şirkət özəl abunəçilərinə fərdi yanaşma təklif edir. Son illər ərzində Azercell-ə sadiq olan abunəçilər üçün “Premium Müştəri Xidmətləri” yaradılıb.\n13 oktyabr 2016-cı il tarixində özəl abunəçilər üçün keçirilən mərasimdə “Azercell Telekom” MMC yeni “Premium Müştəri Xidmətləri”ni təqdim etdi. Artıq bu ilin oktyabr ayından etibarən bir qrup sadiq və şirkət xidmətlərindən daha çox yararlanan aktiv abunəçilərə “Premium Müştəri xidmətləri” göstərilir. Bu qrupa daxil edilən hər bir fərdi abunəçi üçün müştəri xidmətlərində xüsusi kurator təyin edilib.\n“Premium Müştəri Xidmətləri”nin bir çox üstünlükləri var. Onlardan biri, bu qrup çərçivəsində Premium abunəçilərə müxtəlif istisna xidmətlərin göstərilməsidir. Belə ki, hər bir Premium abunəçi şəxsi kuratoru ilə fərdi şəkildə onu maraqlandıran məsələlərə aydınlıq gətirir. Bu zaman nömrə sahibinə mobil cihazla əlaqədar texiniki dəstək verilir, yaranmış hansısa çətinliklər prioritet formada dərhal həll edilir.\nBundan əlavə, “Azercell” şirkəti Premium müştəriləri üçün xüsusi kampaniyalar da təşkil edir. Məsələn, bu abunəçilərin Avropaya etdiyi zənglər və rouminqdə olarkən danışıqlarına görə 15 faiz endirim nəzərdə tutulub. Azercell tərəfindən özəl müştəriləri üçün xüsusi “Ad günü” kampaniyası da nəzərdə tutulub.\nPremium müştəri siyahısına düşmək üçün seçim meyarlarına gəlincə isə qeyd etmək lazımdır ki, bu müştərilərə Azercell-in “Hədsiz” tarifi sahibləri, 5 il ərzində aktiv olan abunəçilər və son ardıcıl 6 fakturası 100 AZN-dən artıq olan faktura, həmçinin SimSim abunəçiləri aiddir.


Qəbələ-Holguín aviabiletlər - bütün Qəbələ-Holguín teyyare bileti qiymətləri | Trips\nQəbələ - Holguín\nAzərbaycanın iri şəhərlərindən hər birində aeroportlar var. Bir çox sərnişinlər aviauçuşlara üstünlük verirlər, çünki onlar təhlükəsiz, sürətli, rahat və ən başlıcası baha deyil. Bu gün Qəbələ-Holguín təyyarə biletlərinin qiymətləri qatar biletlərinin qiymətindən çox az fərqlənir. Halbuki, təyyarə ilə belə səfər dəfələrlə az vaxt aparır. Başqa şəhərə gedişin səbəbi müxtəlif ola bilər:\nQəbələ-Holguín aviabiletlərini internet vasitəsilə almaq daha sərfəlidir. Daşımalar bazarında bir çox şirkətlər fəaliyyət göstərir və onların hamısı sərnişinlərin gözlənilən reyslər haqqında informasiya ilə tanış ola biləcəyi rəsmi saytlara malikdir.\nMəşhur onlayn resurs Trips münasib aviareysi tapmağa, Qəbələ-Holguín biletlərini bron etməyə və almağa kömək edəcəkdir. Bu müasir axtarış sistemi xüsusən, sərnişinlərin rahatçılığı üçün yaradılmışdır. Bəs, bu populyarlığın sirri nədədir?\nHəmçinin baxın: Holguín - Qəbələ istiqamətinə


Şəmil Sadiqdən Fazil Mustafaya AÇIQ MƏKTUB – Şah İsmayılla bağlı qalmaqal böyüyür – Yenicag.Az\nAna Səhifə Banner Şəmil Sadiqdən Fazil Mustafaya AÇIQ MƏKTUB – Şah İsmayılla bağlı qalmaqal böyüyür\nŞəmil Sadiqdən Fazil Mustafaya AÇIQ MƏKTUB - Şah İsmayılla bağlı qalmaqal böyüyür\nYeni Çağ Media Qrupu – Avqust 03, 2019 - 18:10\nAzərbaycan Yazıçılar Birliyinin Şah İsmayıl komissiyasının sədri, f.ü.f.d.,dos. Şəmil Sadiq Millət vəkili Fazil Mustafanın Şah İsmayıl və Şiəliklə bağlı fikirlərinə görə açıq məktub yazıb.\nYenicag.az açıq məktubu təqdim edir:\n“Fazil Mustafaya açıq məktub!\nHörmətli Fazil müəllim! Çox istədim ki, sizinlə bu mövzuda üz-üzə gəlməyək. Çünki aramızda bir sayğı var və bunu sizin də qoruduğunuzu bilməkdəyəm. Amma sizin şəxsinizə olan hörmət və izzətim, mənim milli düşüncəmə sayğımdan üstün ola bilməz. Ona görə də sizə bu açıq məktubu yazmağı düşündüm. Çünki bu gün bizə lazım olan sadəcə birlikdir, sevgidir, sayğıdır. Amma sizdən görmək istəmədiyim münasibəti görürəm buna qarşı. Əhalisinin 70-80 faizi şiə məzhəbli bir Azərbaycanda yaşayırıq. Məhz siz də Sabunçu rayonundan -şiələrin çoxluq təşkil etdiyi bir məkandan Milli Məclisə deputat seçilmisiniz. Buna baxmayaraq, sadəcə şiə adı altında sizə etiraz edən hər kəsi cahil, “irançı” adlandırıb damğalayır, əsəb nümayiş etdirir, getdikcə çılğınlaşır, insanları təhqir edirsiniz. Axı onlar sizin kimi dini siyasiləşdirmədən, öz saf dünyagörüşləri ilə inanclarını yaşayırlar. Bu yazıda ilk dəfə bəyan edirəm ki, mən də sizin Şah İsmayıla, şiəliyə qarşı tez-tez adını çəkdiyiniz Mirzə Fətəli Axundov kimi bütün dinləri puç və əfsanə hesab edirəm. Yaradanın varlığını qəbul edərək, yerdəki heç bir dinin bu möhtəşəmliyi yaradan Tanrıya aid olmadığı inancındayam.Ona görə də mənim sizinlə davamın din, məzhəb davası olmadığına əmin olun. İranın türklərə-azərbaycanlılara qarşı düşmən mövqeyində olduğunu bilir və Bütov Azərbaycan sevdalısıyam. İndi düşünün ki, dinə qarşı bu cür münasibətdə olan biri sizin düşüncələrinizdən, çağırışlarınızdan, radikalcasına sizdən olmayanları təhqir və tənqid etmənizdən nə qədər narahat olur. Deməli, bu, sizin məsələlərə birtərəfli yanaşmanızdır, yalnız öz mövqeyinizi dəstəkləyən qaynaqlardan sitatlar gətirməyinizdir. Elmlə məşğul olursunuzsa, gərəkdir ki, obyektiv olasınız. Dini təəssübkeşliyi olan heç kim, obyektiv ola bilməz, çünki inanc, islam-təslim ol fikri ondan əl çəkməz. Siz təslim olmusunuz öz inancınıza.\nŞəxsi düşüncələrinizi müdafiə etmək üçün hamının birmənalı şəkildə qəbul etdiyi Məmməd Əmin Rəsulzadəni misal çəkirsiniz tez-tez. Oxumayan, bilməyən insanlar da sizin statuslarınıza inanıb Məmməd Əmin Rəsulzadə də belə deyibsə, deməli düzdür, deyir. O zaman sizə inanan insanlar üçün sizin də çox yaxşı bələd olduğunuz Məmməd Əmin Rəsulzadə fikirlərini bura yazım, sonra davam edim:\nM.Ə.Rəsulzadə yazır: “İlərdən bəri çevrələrindəki xalq kütlələri üzərində, butün türk ellərindəki dədələr kimi dərin nüfuz və təsir sahibi olan Ərdəbildəki Şeyx Səfi ocağından zühur edən Şah İsmayıl şiə dövlətini qurmaq üzrə hərəkətə keçir. Avropalılara görə bir İran sülaləsi sayılan Səfəvi dövlətinin bu müəssisi isə həqiqətdə bir türk sufisi və Azərbaycanlı bir şairdi. İstinad etdiyi qüvvət də tamamilə türk qüvvəti idi. Bu məzhəb türkman qəbilələri bu qüvvətin kökünü təşkil edirdi. Onun sadə bir türkcə ilə yazılan ilahiləri (dini nəğmələri) rəsmi hüdudların çox irəlilərində belə türk topluluqlarının ruhları üzərində müəssir olurdu. Şah İsmayılın sarayı Azəri türk ədəbiyyatının yaradıcı ocağı və bir akademiyası idi. Bu saraya Həbibi kimi şairlər mənsubdu. Şerdə Xətai təxəllüsündən istifadə edən İsmayıl, xalqın vurulacağı sadə bir dillə yazırdı. Səfəvi sarayının rəsmi dili də türkcə idi. Qonşu dövlətlərə göndərdiyi notalar türkcə yazılırdı. Səfəvi dövlətinin Osmanlılara göndərdiyi notalar türkcə ikən, Osmanlı sarayının Səfəvilərə yazdıqları notalar farsca idi. Rəsmi Türk dövlətlərində misali yox ikən, çevrəsindəki türkdilli şairlər Şah İsmayıla “Türki-tacdar” deyə xitab edirlərdi. Bu dövrdəki şairlər yalnız “Taclı türk”ə deyil, onun da xitab etdiyi əsil türk kütləsinə müvəffəqiyyətlə xitab edə bilmək üçün türkcə yazırlardı. İdarələrini yürütmək üçün içindən yetişdikləri mühitin zövqünə uyaraq onun ağıl və vicdanına qolay bir yol bula bilmək üçün özü ilə türkcə danışırlardı. Sonralar İran ideolojisi – deyə bilinən şiəlik bu xüsusda onlara (səfəvilərə) mane olmurdu. Əksinə, bu, onların türkçülüyünü gərəkləndirirdi.”(Məhəmməd Əmin Rəsulzadə, “Bolşeviklərin Şərq siyasəti” Ərəb və latın qrafikasından transliterasiya edəni və çapa hazırlayanı A. Rüstəmli, Sabah, Bakı, 1994, s.53.) Görürsünüzmü, böyük öndər Şah İsmayıl Xətaini necə öyür? İndi gərək siz ya mütəfəkkirin sözlərinə hörmət edib onun öydüyünü öyməlisiniz, ya da etiraf etməlisiniz ki, mənim dərdim Şah İsmayıl deyil, başqadır.\nFikir azadlığı var, bundan hamının istifadə etməyə haqqı var. Mən bəziləri kimi kimlərsə toxunulmazdır düşüncəsində deyiləm, bizim şüurumuz və məntiqimiz imkan verir ki, Yaradanı da belə müzakirə edək. Şah İsmayıl toxunulmazdır da demirəm. Amma başa düşə bilmirəm ki, Şah İsmayıl, Səfəvilər dövləti sizi niyə bu qədər əsəbi edir? Bunun nə qədər acı səbəbi ola bilər? Millətimə“qadını qul kimi görən, dörd arvad al və ya cariyələrlə keçin deyən, müsəlman olmayanlarla dostluq etmə hökmünü verən” ərəb təfəkkürü belə məni bu qədər radikal etməyib, öz millətinin nümayəndəsi, bir dövlət qurmuş, tarixdə danılmaz yeri olan, yanlışı ilə, doğrusu ilə ulu babamız olan bir insan sizi niyə bu qədər aqressivləşdirsin ki? Ürəyim qan ağlayaraq deməliyəm ki, bunun bir haqlı səbəbi ola bilər, sadəcə bölücülüyü qızışdırmaq, şiə-sünni davasını salmaq, bizi bir-birimizə qarşı qoymaq düşüncəsi. Axı sizinlə mən ədəbiyyatdan danışa, yaxşı voleybol oynaya bilirəm. Niyə bu gün mən də əsəbiləşib xətrinizə dəyəcək bir fikir yazmalıyam. İnana bilmirəm ki, siz də gələcək siyasi karyeranız üçün bir siyasi xətt tutub gedirsiniz. Bu milləti bölücülüyə səsləyirsiniz. O zaman sual yaranır, sizin İran xətti ilə şiəliyi təbliğ edib, əhli-beyt, Xumeyni ağa deyib dövlətçiliyimizə qarşı çıxanlardan fərqiniz nədir?\nBunları yumşaq şəklidə desəniz nə olar ki?Məsələn, Şah İsmayıl türkdür, türk dövləti qurub, dövrünün tələblərinə görə dindən istifadə edib, amma sonradan əyanları, fars məmurların sarayda söz sahibi olması ilə bu xətt yolunu dəyişib, yanlış bir düşüncə sərgilənib, kaş ki olmayaydı, o dövr üçün olub, biz bu yanlışları etməməliyik, Şah İsmayılın qızılbaş-türk fəlsəfəsini yaşatmalıyıq, türkcəyə qoyduğu hörməti qoymalıyıq millətimizə, onun davamçısı, qurduğu dövlətin sərkərdəsi olan Nadirin yolunu getməliyik, birləşdirici olmalıyıq desəniz nə olar ki… Axı tez-tez nümunə gösrtərdiyiniz Nadir Şah iki Türk dövlətinin birliyi üçün öncə məzhəblərarası savaşa son verilməsini, eyni zamanda mollaların dövlət işinə qarışmamasını təklif edirdi. Əgər niyyətiniz safdırsa, niyə Nadir şah kimi birləşdirici yox, bölücülüklə məşğul olursunuz?\nMəhz sizin üçün deyirəm, hörmətli oxuculardan xahiş edirəm, bunu sadəcə sizə bir fakt xətrinə dediyimi qəbul edib anlayışla yanaşsınlar. Hamımızın bəh-bəhlə 100 illiyini qeyd etdiyimiz Cümhuriyyətimiz var. Mənim də, sizin də böyük mütəfəkkir adlandırdığımız Hüseyn Cavid, Mirzə Cəlil bu dövlət haqqında bir cümlə də xoş söz deməyiblər, sanki onlar o dövrdə yaşamayıblar, indi buna görə Cümhuriyyəti qınayaq, ya Hüseyn Cavidi, Mirzə Cəlili? Heç Cümhuriyyət də onları görməyib sanki.\nGələk təklif etdiyiniz (Bizim düşündüyümüz budur ki, Azərbaycan tarixini daha çox Dədə Qorqud mədəniyyətini, Nadir vizyonunu qabardaraq müasir modelimizi gələcək üçün qurmalıyıq) “Dədə Qorqud” dastanındakı türk kültürünə… Mən Dədə Qorudçuyam, amma islama bulaşmamış Qorqudçu… Deyirsiniz ki, mən sizə bunu təklif edirəm. “Xub”, çox yaxşı, o zaman sizi bir günorta şərab içməyə dəvət edirəm, lap dastandakı kimi… Sonra dəstəmaz alıb, namazımızı qılarıq. Görürsünüz, nə qədər gülüncdür?!\nHansı Dədə Qorqud kültüründən danışırsınız, gürcü təkfurunun zindanında “Ölmüş oğlunuzu minib çapıram” deyən Qazan xanın yaşamını, ya Dəli Domrulun ərəb təfəkküründəki əzrayılla məzələnməsini, ya iki rükət namaz qılıb döyüşə girib, qalib gələndən sonra yeyib-içib kefləndiklərini, ya övladı olmayanı aşağılayaraq qara çadıra salmaqlarını?! Əminəm ki, başqa məqamda, başqa mövzuda kimsə Dədə Qorud dastanını öysə və təbliğ etsə idi, hökmən bu dediyim faktlardan birini deyib Əhməd Bəy Ağaoğlu kimi solçuluq edəcəkdiniz. Ciddi adamlar üçün bu dedikləriniz keçərli deyil, sadəcə gəlişigözəl sözlərlə baş aldatmaqdır, təriqətçilik, məzhəbçilik missiyanıza haqq qazandırmaqdır. Deyirsiniz ki, mən sünni deyiləm, müsəlmanam. Bu da “xub” (bilərəkdən bu fars kəlmələrindən istifadə edirəm ki, statusunuzda başa çıxarıb, məni də cahil fars yanlısı adlandırasınız). Mənim bildiyim müsəlman, qarşı tərəfin inancına sayğı ilə yanaşar, Allahu-Əkbər deyib baş kəsməz. Ən azından şiə də sizin kimi Allaha, peyğımbərə, Qurana inanır… Heç olmasa onlara hörmət edin. Ən azından bir yerdə birləşib, ateistlərlə mübahisə edə bilərsiniz, məncə…\nBütün mövhumi məsələləri atırsınız şiəliyin və şiəliyi də Şah İsmayıl yaratdı deyib onun üstünə. Tez-tez misal çəkdiyiniz, kumiriniz Əhməd bəy Ağaoğlu “Şiə məzhəbi və qaynaqları” əsərində şiəliyin necə yarandığını, niyə yarandığını geniş şəkildə izah edir. Şiəliyin Şah İsmayıla nə dəxli… XIII-XV əsrlərdə türklər İslamın üzərindən öz milli dinlərini yaratmağa hamilə idi. Ermənilərin xristianlıqdan Qriqoriyanlıq, Slavlaynların Provaslav, Almanların Protestantlıq çıxardıqları kimi… Buna Nəimidə, Nəsimidə, Ağ Şəmsəddində, Bektaşi də, Şeyx Səf idə çox cəhd etdi. Çünki din bir yaşam tərziidisə, ərəbləgələn din ərəb yaşam tərzi idi vətürklərə yad idi. Öz törələrinəuyğunlaşdırmağacəhdedirdilər.\nTörəsindən vaz keçə bilməyən türklər öz fəlsəfələrini elə məhz islamın bayrağı altında, istədikləri kimi yaşamaq istəyirdilər və dində müəyyən reformalara cəhd edirdilər. Bütün insanlıq kimi. Çünki Quran sadəcə bölgə üçün idi, türkün cahan anlayışına sığmırdı. Heç sizin də bu günkü təfəkkürünüzə sığımır, əgər bir müsəlmansınızsa, məntiqi buraxıb təslim olmuşsunuzsa, o zaman ordakı şəriət qaydaları ilə yaşamağa cəhd edin, biz də görək. Məsələn, bu ayəyə əməl edərək: (5. 51) “Ey iman gətirmişlər! Yəhudiləri və xristianları öz köməkçiləriniz və dostlarınız hesab etməyin, çünki onlar ancaq bir-birilərinə kömək edirlər. Əgər sizlərdən kimsə onları öz köməkçiləri və dostları sayırsa, onda o özü onlardan biridir. Həqiqətən, Allah zalım insanları doğru yola yönəltmir.”\nYaşaya bilməzsiniz, çünki siz cahil deyilsiniz. O dövrün ağıllı insanları da belə idi və Qızılbaş fəlsəfi fikri ilə türktörəsini yaşamağa çalışırdı. Bu yaxınlarda Roma Papası dediyi kimi, insanlar inkişaf etdikcə, onların təfəkküründəki Tanrı da inkişaf edir.\nNecə ki, Peyğəmbərdən sonra Ömər, Osman, Əbubəkir, Əli onun kimi idarə edə bilmədi xilafəti, necə ki aralarında nifaq düşdü, Əməvilər, Abbasilər sarayı əyyaşlıq yuvasına döndü, eləcədə Şeyx Səfi düşüncəsi, Şah İsmayıldan, Şah Təhmasibdən sonra, öz istiqamətini dəyişdi. Uzağa getmədən Elçibəyin Öndərliyində qurduğunuz partiya, dövlət, ondan sonra neçə başa bölündü və bir vaxtlar Elçibəyi ideal sayan Fazilbəy, bu gün onun qüsurlarını deyir, tənqid edir və deyir ki, fikrini dəyişməyən sadəcə ölülərdir. Elə o dövrdə də belə, bəy, eynən belə.\nSəfəvilər dövləti bir imperiya idi və tərkibində onlarla xalq yaşayırdı. Hər birinin də öz mədəniyyəti, inancı, mifik dünya görüşdən gələn ənənəsi vardı. Bu dövlətin də birinci xalqı türklər idi. İkincisi də böyük dövlətçilik ənənəsi olan, inancı olan farslar idi ki, uzun müddət ətrafındakı xalqı öz təsirində yaşatmışdı. Məzdəkiliyin də, zərdüştiliyin də, atəşpərəstliyin də, şamanizimin də Səfəvilərimperiyasının hüdudları içərisində çoxluqalıqları vardı. Necə ki islamda sünnət yəhudilərdən, orucluq ondan öncəki onlarla xalqdan, ibadət forması büdpərəstlikdən (bütpərəstlərin ibadətinə diqqət etsəniz namaz qılmağa nə qədər bənzədiyini görərsiniz), Ayın dini simvol olması qədim türk inanclarından, hicab Şumerlərdən gəlirdisə, eləcədə Səfəvilər dövlətinin tərkibində olan xalqların inancı qızılbaşlığa, lap elə sizin dediyiniz kimi şiəliyə qarışdı.\nSizə bir neçə fakt deyim, daha doğrusu xatırladım. Türklər islamı ərəblər kimi yaşamadı heç vaxt. Sizin də, mənim də mövhumat hesab etdiyim, sadə xalqın din bildiyi ağaca nəsə bağlamaq, qurban kəsmək, nəzir demək şiəlikdən gəlmir əziz dost, şamanizmdən, qədim inanclardan gəlir.Bizim yas mərasimlərinin də nəinki şiəliyə, heç islama da aidiyyatı yoxdur, xalqın təfəkküründə qalan törələrdən, tenqriçilikdən gəlir. Bilirsinizmi, musəvilik, xristianlıq olmadığı bir dövrdə türklərdə tenqriçiliyə əsasən insanları basdırıb, torpaqdan gəlmişik, torpağa dönməliyik düşüncəsi var idi? “Torpaq Ana Kutdur” kultu var idi? Heç qəbir daşlarının da bugünkü formasının islama heç bir aidiyyatı yoxdur. Türk Balbaylarını ki bilməlisiniz, hər kəsi öz mənsəbinə, vəzifəsinə görə fərqləndirmək üçün müəyyən baş daşları qoyurdular.\nAvropanın göbəyindəkibütün şəhərlərdə körpülərin üstünə insanlar minlərlə qıfıl bağlayır, bir gələnək yaşadır, bir əyləncə edir, psixoloji rahatlıq tapır, cahillik olmur, bizimkilər cahillik olur? Bəy, ciddi adamlar bunları ciddiyə almır, özünəməxsusluq kimi bir rəng hesab edir keçir. Daha gətirib tarixi bir şəxsiyyətin cibinə dürtüşdürüb, sonra da onu alçaltmır…\nBir qardaş kimitövsiyəm odur ki, bəlkə də haqqım çatmır, amma hələ də səmimiliyinizə, demokratiyanıza inanaraq deyirəm. Bir-iki aylıq sosial şəbəkələrdən ayrılın, narahat olmayın xalq məhv olmaz, ölkə dağılmaz bu müddətdə, çəkilin bir istirahət edin, sadəcə alternativ mənbələr oxuyun, qızışdırıb əsəblərini hədəqəsindən çıxardığınız bizlərə cavab verməyin. İnanın oxumasanız, əsəbiləşməyəcək, kimisə də “siğədən dönmə” deyib özünüzə qarşı çağırmayacaqsınız.\nŞah İsmayıldan əlinizi üzün, onsuz da onun heç bir ideologiyasını yaşatmırıq, arada bir bizim də imperator babamız olub deyib, qürur duyuruq. Siz də kömək edin, məsələ qaldırın ki, ay tarix institutu, ay tarixçilər mənim üstümə düşməkdənsə, bu enerjinizi ayırın, heç olmasa qardaş Türkiyəni Osmanlı zehniyyətindən əl çəkib Səfəvilər Türk-Azərbaycan dövləti kimi tanıyın, Topqapı sarayındakı eksponatlarda İran dövləti yazmayın… Fəlsəfəsini də bəyənmirsinizsə, vaxtınızı belə qıcıq yaradan statuslara ayırmayın, gedin farscanı, ərəbcəni, osmanlıcanı öyrənib ciddi bir elmi əsər qoyun ortaya ki, elm faydalansın!!!\nHə onu da unutmadan deyim ki, bütün təqdinlər pozitiv olanda faydalı və qərəzsiz olur!\nAYB Şah İsmayıl Komissiyasının sədri, dos, Şəmil Sadiq!”


Albert Eynşteyn haqqında 10 maraqlı fakt » Qadınla.Com - Qadınlar Birİncidir!\n1955-ci ildə Eynşteynin vəfatından sonra onun beyni çox yaxın qohumlarından olan Tomas Stoltz Harvey tərəfindən alındı. Onun beynini xüsusi maddənin içində saxlayırdılar. Sonrakı illərdə beyində müxtəlif ekspertizalar aparmışdılar. Bəlli olmuşdu ki, onun beyni normal beyindən xeyli böyükdür. Onu müqəddəs bir şey kimi qoruyub saxlayan Tomas Stoltz sonralar Eynşteynin beynini bir universitetə bağışlamışdı. loading... 60


İş müsahibəsinə gedərkən necə geyinmək lazımdır? - KADR İŞİ - Fins.az\nİş müsahibəsinə gedərkən necə geyinmək lazımdır?\nİş müsahibəsinə hazırlaşmaq bir çox hallarda stressli ola bilər. Müsahibə zamanı özünüzü necə təqdim edəcəyiniz, sualları necə cavablandıracağınızı düşünmək tək başına kifayət qədər stress yaradarkən bir də görünüşünüzə fikir vermək, necə geyinəcəyinizi fikirləşməklə də qarşı-qarşıya qalırsınız.\nNəzərə alsaq ki, geyim və xarici görünüş sizin haqqınızda insanların zehnində ilkin təəssüratın yaranmasına səbəb olur, bu halda xüsusilə də iş müsahibəsi zamanı geyim seçərkən diqqətli olmaq lazımdır. Bəzi hallarda müraciət etdiyiniz vəzifənin tələblərinə uyğun geyinmək məntiqli olsa da, bəzən isə müraciət etdiyiniz şirkəti nəzərə alaraq geyinmək olduqca vacibdir. Rəsmi üslubda geyinmək hər kəsin ilk ağlına gələn seçim ola bilər, ancaq bu qayda artıq dəyişməyə başlayıb.\nBugünkü məqaləmizdə sizə iş müsahibəsinə gedərkən necə geyinməli olduğunuzla bağlı həm ümumi, həm də fərdi tövsiyələr verəcəyik.\n1. Əvvəlcədən araşdırma edin\nMüraciət etdiyiniz şirkəti yaxşı tanımaya bilərsiniz. Odur ki, ən azı internetdə axtarış edə bilərsiniz. LinkedIn platformasında həmin şirkətdə çalışan insanların profillərini tapa bilər, Instagram platformasında bu şəxslərin ofis daxilində çəkilmiş fotoşəkillərinə baxaraq necə geyinməli olduğunuzla bağlı fikir sahibi ola bilərsiniz.\nBununla yanaşı həmin şəxslərdən hər hansı biri ilə ünsiyyət yaradaraq tövsiyə ala bilərsiniz.\n2. Dəbdəbədən uzaq durun\nİş müsahibəsinə gedərkən əsas diqqət etməli olduğunuz odur ki, müraciət etdiyiniz şirkətdə işləyənlərdən bir az daha yaxşı geyinməlisiniz. Məsələn şirkətdə casual tərzdə geyinilirsə, siz müsahibə zamanı business casual geyinin.\nBəs sözügedən bu casual tərzi nədir?\nGündəlik, rahat, idman geyiminin nizamlı və gözəl olmasını ifadə edən sözdür. Yəni kostyum, don, qalstuk və s. olmadan da baxımlı olmağı təmin etmək mümkündür.\nImage result for dress code for engineering interview\nCasual: Startap şirkətlərdə, media sektorunda, informasiya texnologiyaları kimi sahələrdə əsas diqqət geyimə deyil, görülən işə yönəldiyindən belə şirkətlərə müsahibəyə gedərkən sadə tişört, cins şalvar, idman ayaqqabısı da geyinə bilərsiniz. Ancaq heç kəs sizi kostyum geyinərək müsahibəyə gəldiyiniz üçün qınamaz.\nBusiness casual: Bu geyim tərzində isə kişilər parça materiallı şalvar, polo yaxalı köynək geyinə bilərlər. Kostyum əvəzinə pencək və şalvara üstünlük verə bilərlər. Qalstuka ehtiyac olmaya bilər. Qadınlar üçün isə köynək, kostyum şalvarı, klassik ayaqqabı və ya çəkmə uyğundur.\n3. Kiçik nüanslara fikir verin\nGeyimlərinizin ləkəsiz, təmiz, ütülü olması çox vacibdir. Ayaqqabılarınız çirkli olmamalıdır. Dişlərinizi fırçalamağa, gözlərinizdə yuxusuzluq əlamətinin olmamasına diqqət yetirin. Qadınlar həddindən artıq makyaj etməkdən qaçınmalı, dırnaqların baxımlı olmasına fikir verməlidirlər.\n4. Sadəlik hər zaman yaxşıdır\nİş müsahibəsi zaman diqqət mərkəzində siz olmalısınız. Həddindən artıq diqqət cəlb edəcək geyim tərzi müsahibəni götürənlərin fikrinin yanınmasına səbəb ola bilər. Bu səbəbdən ziynət əşyalarından həddindən artıq istifadə etməyin, geyimlərinizdə dekolte olmamasına xüsusi diqqət yetirin, saç düzümündə ifrata varmayın.\n5. Ətirə ehtiyac yoxdur\nPurple Petal Flowers With Clear Glass Bottle With Cork in White Background\nMüsahibəyə getməzdən əvvəl duş qəbul edin və antiperspirantdan istifadə edin. Beləliklə də ətirə ehtiyac qalmaz. Ətirsiz evdən çıxmayanlardansınızsa, o halda kəskin qoxulu ətirlərə müraciət etməyin.\nNəzərə almalısınız ki, müsahibəni götürənlərin ətirə qarşı alergiyası ola bilər. Hətta bəzi qoxular insanlarda ürək bulanması və baş gicəllənməsi yarada bilər.\n6. Parlaq və canlı rənglərə üstünlük verməyin\nShallow Focus Photography of Assorted-color Clothes Hanged on Clothes Rack\nMüsahibə zamanı diqqətin sizin geyindiyiz parlaq rəngli geyimlərə yönəlməsini yəqin ki, siz özünüz də istəməzsiniz. Hətta geyim tərzini düzgün seçsəniz belə, geyimin rənginə də xüsusi fikir verməlisiniz.\n7. Qulaqcıqları evdə qoysanız, yaxşı olar\nMan Wearing White Headphones Listening to Music\nİş görüşməsinə gedərkən yolda qulaqcıqla musiqiyə qulaq asmağınız çox təbii bir haldır. Ancaq ofisə daxil olduğunuz zaman onları çıxardın və gözləmə zalında musiqi dinləməyin. Əks təqdirdə, sanki burada olmaq sizin üçün mühüm əhəmiyyət kəsb etmirmiş kimi bir təəssürat yarana bilər.


02 Fevral 2021 – Novator.az\nNavalnı 2 il 8 ay müddətinə azadlıqdan məhrum edildi\nFevralın 2-də Moskva Şəhər Məhkəməsi müxalif siyasətçi Aleksey Navalnını 2 il 8 ay müddətinə azadlıqdan məhrum edib. Novator.az saytının məlumatına görə, hökm Cəzaların İcrası üzrə Federal Xidmətin iddiası əsasında çıxarılıb. Xidmətin iddiasında bildirilib ki, Aleksey Navalnı 2014-cü ildə 3 il 6 ay ...\nPrezident mükafatı alan gənclər\nFevralın 2-də sərəncam imzalayan dövlət başçısı İlham Əliyev prezident mükafatı alan gənclərin siyahısını rəsmiləşdirib. Mükafatı elm, təhsil, mədəniyyət, gənclər siyasəti və gənclərlə iş, ictimai və sosial yönümlü fəaliyyət, innovasiya və sahibkarlıq sahələrində xüsusi fərqləndikləri bildirilən bu ...\nMinatəmizləmə Agentliyinin nizamnaməsi rəsmiləşdi\nPrezident İlham Əliyev Minatəmizləmə Agentliyinin nizamnaməsini təsdiqləyib. Fərman fevralın 2-də imzalanıb. Nizamnaməyə görə, Minatəmizləmə Agentliyi Azərbaycan Respublikasının işğaldan azad olunmuş ərazilərinin, habelə müharibə və hərbi əməliyyatların təsirinə məruz qalmış digər ərazilərin, kimyəv...\nMərkəzi Bank valyuta ehtiyatının həcmini açıqlayıb. Rəsmi hesabata görə, fevralın 1-nə ehtiyatın həcmi 6 milyard 365,2 milyon dollar olub. Novator.az bildirir ki, 2021-ci il 6 milyard 369,4 milyon dollarla başlamışdı. Bir ayda 4,2 milyon dollar azalma qeydə alınıb. 2015-ci ilin əvvəlinə valyuta ehti...\n26 təmsilçi bəllidir\n“Avroviziya 2021” mahnı müsabiqəsinin 26 təmsilçisi bəllidir. Novator.az onların siyahısını təqdim edir: Albaniya – Anjela Peristeri Avstraliya – Cessika Alissa Serro Avstriya – Vinsent Bueno Azərbaycan – Samirə Əfəndi Belçika – “Huverfonik” qrupu Bolqarıstan – Viktoriya Georgiyeva Çexiya – Ben Kris...\n2030-un 5 hədəfi\nFevralın 2-də sərəncam imzalayan prezident İlham Əliyev “Azərbaycan 2030: sosial-iqtisadi inkişafa dair milli prioritetlər”i təsdiqləyib. Sənəddə beş milli prioritet yer alır: dayanıqlı artan rəqabət qabiliyyətli iqtisadiyyat; dinamik, inklüziv və sosial ədalətə əsaslanan cəmiyyət; rəqabətli insan k...\nErmənistanın sabiq prezidenti Robert Köçəryanın mühakiməsinə sədrlik edən hakim onun ölkədən müvəqqəti çıxmasına icazə verib. Novator.az-ın məlumatına görə, bu, paytaxt Yerevanın Şenqavit rayonundakı ümumi məhkəmənin 2 fevral iclasında bəyan olunub. Keçmiş dövlət başçısının fevralın 3-dən 8-dək Rusi...\nİqtisadçı Rövşən Ağayev yazır ki, Azərbaycanın dövlət şirkətləri hesabatlılıq və şəffaflığın çox aşağı səviyyəsi, korporativ idarəetmə və ictimai nəzarət imkanının yoxluğu ilə məşhurdur: “Belə şəraitdə xərclərin formalaşması, vəsaitlərdən səmərəli istifadə ilə bağlı quru statistik rəqəmlər ictimai g...\nŞuşada məktəb tikintisi: prezidentlə müzakirə aparılıb\nFevralın 2-də prezident İlham Əliyev Türkiyənin Milliyyətçi Hərəkat Partiyasının sədr müavini, Böyük Millət Məclisinin Ankaradan deputatı Mövlud Karakayanı qəbul edib. AZƏRTAC xəbər verir ki, Mövlud Karakaya partiya sədri Dövlət Baxçalının salamlarını çatdırıb, dövlət başçısını Vətən müharibəsində q...\nFevralın 2-si Bakı Apellyasiya Məhkəməsində məhbus AXCP fəalı Məhəmməd İmanlının şikayəti üzrə proses start götürür. 2020-ci il dekabrın 1-də Sabunçu Rayon Məhkəməsi Məhəmməd İmanlını 1 il müddətinə azadlıqdan məhrum edib. İttihama əsasən, Məhəmməd İmanlı koronavirus xəstəsi ola-ola evdən çıxıb və e...\nUnitaz fırçası və göy alt paltarı – Yeni etiraz simvolları\nSon iki həftədə, daha dəqiqi, yanvarın 23-də və 31-də Rusiyada müxalif siyasətçi Aleksey Navalnının azadlığa buraxılması tələbi ilə kütləvi aksiyalar keçirilib. Bu aksiyalarda diqqət çəkən məqamlardan biri də bəzi etirazçıların əllərində unitaz fırçası və ya göy rəngdə kişi alt paltarı tutmasıdır. N...\nQubad İbadoğlu ABŞ prezidentinə müraciət edib\nAzərbaycan Demokratiya və Rifah (ADR) Hərəkatının sədri Qubad İbadoğlu ABŞ prezidenti Cozef Baydenə müraciət edib. Novator.az-ın məlumatına görə, Konqresin hər iki palatasının (Senat və Nümayəndələr Palatası) rəhbərlərinə, dövlət katibinə də göndərilən müraciətdə qeyd olunur ki, 1992-ci ildə ABŞ Kon...\nAzərbaycan nefti bir ayda 5,76 dollar bahalaşıb\n“AzəriLayt” markalı Azərbaycan neftinin barreli fevral ayına 56,68 dollarla başlayıb. Novator.az bildirir ki, bu, ilin start qiymətindən 5,76 dollar yuxarı qiymətdir. Azərbaycanın 2021-ci il büdcəsində bir barrel neftin qiyməti 40 dollardan götürülüb. “AzəriLayt” yanvara 50,92 dollarla qədəm qoyub. ...\nAzərbaycan Ordusunun birlik, birləşmə, hərbi hissə, xüsusi təyinatlı hərbi təhsil müəssisələri və idarəetmə orqanlarında yeni tədris ili başlayıb. Müdafiə Nazirliyinin 2 fevral məlumatına görə, 2021-ci tədris ilinin əsas məqsədləri müasir, yüksək texnologiyalardan geniş yararlanıb qoşunların idarə e...\nNovator.az 2021-ci ilin populyar adlarının siyahısına nəzər salıb. Ədliyyə Nazirliyinin təqdim etdiyi rəsmi statistikaya görə, qız adları içində Zəhra birincidir: 2021-ci ildə doğulan 42 qıza bu ad verilib. Aylin adı 41, Nilay adı 37, Zeynəb adı 36, Məryəm adı 32 uşağa qoyulub. İlk onluqda Fatimə, N...\nBöyük Britaniyada bir qrup alimin apardığı araşdırma tullantıların çaylara fayda verdiyini üzə çıxarıb. Novator.az-ın məlumatına görə, bununla bağlı Britaniyanın “Daily Mail” qəzetində yazı dərc olunub. Yazıda deyilir: “Yeniyetmə çağlarımızdan bizə öyrədiblər ki, tullantı zibil ved...


Ana səhifə » Müsahibə » YAP hər zaman gənclərə etimad göstərir və bu etimadı doğrultmaq üçün gənclər bütün qüvvələrini səfərbər etməlidirlər\n- Şəfəq xanım, məlum olduğu kimi, fevralın 9-da ölkəmizdə parlament seçkiləri keçiriləcək. Sizcə, Yeni Azərbaycan Partiyası bu seçkilərə hansı uğurlarla gedir?\n- Yeni Azərbaycan Partiyasının fəaliyyətində gəncliyin inkişafına da xüsusi diqqət yetirilir. Gənclərə göstərilən diqqət və qayğı hansı nəticələr verməkdədir?\nYerli özünüidarəetmə institutu olan bələdiyyələrə keçirilən son seçkilər ictimai-siyasi fəaliyyətdə maraqlı olan və bacarığını, ideyalarını nümayiş etdirmək istəyən gənclərimiz üçün əvəzolunmaz fürsət oldu. 23 dekabr 2019-cu il tarixində keçirilən bələdiyyə seçkilərində Yeni Azərbaycan Partiyası tərəfindən ən layiqli namizədlər, əsasən yüksək intellektli, kreativ düşüncəli, bacarıqlı gənclər irəli sürülmüşdür, çünki gənclər inkişaf və yeni ideyalar deməkdir.\nQeyd edim ki, YAP-ın böyük seçki təcrübəsi var. Təsadüfi deyil ki, 1993-cü ildən ötən müddətdə ölkəmizdə keçirilən bütün prezident, parlament və bələdiyyə seçkilərinin qalibi YAP olub. Bu qələbələr YAP-ın cəmiyyətdəki yerinin möhkəm olduğunu, həmçinin dövlətçiliyimizin möhkəmləndirilməsi, ölkəmizin inkişafı istiqamətində həyata keçirilən proqramların nəticəsi olaraq, xalqın bu təşkilata böyük etimad göstərdiyini təsdiq edir.\nŞübhəsiz ki, qarşıdan gələn parlament seçkilərində də belə olacaq. Seçki kampaniyasının müəyyən mərhələlərində gənclərin potensialından geniş istifadə olunacaq. Bu həm də gənclərin təcrübəsinin artırılması üçün çox yaxşı imkandır. Heç təsadüf deyil ki, qarşıdan gələn seçkilərdə YAP-ın irəli sürdüyü namizədlər sırasında 18-35 yaş arasında olan gənclərin sayı 18-ə bərabərdir. Bu göstərici bir daha sübut edir ki, partiyamız hər zaman olduğu kimi, gənclərə etimad göstərir və bu etimadı doğrultmaq üçün gənclər bütün qüvvələrini səfərbər etməlidirlər.


276p | 14,3MB\n«Eurovision» yarışmasından 3 gün əvvəl Bakıya dilənməyə gedən 50-dən çox şəxsin Yevlax şəhərindəki köhnə «İsti su» Mehmanxanasına qapadıldığı bildirilir. Mehmanxana ətrafındakı binalarda yaşayan sakinlərdən biri Mustafa Əhmədov deyir ki, mehmanxananı xeyli sayda polis mühafizə edirdi:\n«YEMƏYİ DƏ BURADA POLİS İŞÇİLƏRİ VERİRDİ»\n- «Qaraçıları bu mahnı yarışına görə, dilənməsinlər deyə gətirib saldılar bura. Təxminən 20 günə yaxın saxladılar. 25-30 nəfərə yaxın qaraçı var idi. Yeməyi də burada polis işçiləri verirdi. Suyunu yumurtasını və sair. Polis işçiləri qoruyurdu».\nBaşqa bir sakin Sədayə Əliquluyeva isə deyir ki, saxlanılanlar narazılıqlarını bildirib səs-küy salsalar da polislər məhəl qoymurdular:\n- «Səslərini eşidirdik də, çığırırdılar. Gəzən adamlar, qalmışdılar orada. Neçə gündür yazıqlar orada qalıblar».\nHazırda binada heç kim saxlanılmır. Mayın 29-da onlara azadlıq verilib. İndi onlar Yevlaxda dəmiryolu yaxınlığında uçuq, döşəməsiz evlərinə qayıdıblar. Küçə boyunca ayaqyalın, bəziləri də paltarsız gəzən, günəşdən qaralmış uşaqlar mehmanxanada saxlananlardan danışdılar. Onlardan bəziləri də demələrinə görə, valideynləri ilə birgə köhnə, nəmişli mehmanxananın məcburi qonağı olublar.\n«Qaraçılar» adı daşıyan məhəllədə yaşayan Gülxanım Salmanova həmin mehmanxanaya necə salınmağından danışır. Deyir ki, orada ac-susuz qalıblar. Gülxanım Salmanovanın sözlərinə görə, gün ərzində onlara cəmi bircə dəfə yemək verilirmiş:\n«AXŞAMA KİMİ BIR YUMURTA VERİRDİLƏR, BIR KARTOF, PARA DA ÇÖRƏK»\n- «Məni 6 uşaqla ora saldılar. Quran haqqı, axşama kimi bir yumurta verirdilər, bir kartof, para da çörək. 4 hamilə var idi orada. Bu uşağı da bu gün buraxıblar. Mən 12 gün qaldım orada. Buraxmırdılar. Verdikləri çörəyi də acıqla tapdalayırdılar».\nDigər saxlanılanlar da orada polislərin pis münasibət göstərməsindən və mənəvi cəhətdən əzilmələrindən giley edirlər:\n- «Bizim gəlinlərimizin hamısını tutub ora salmışdılar. Bizə polislər dedi ki, «Eurovison»dur, çıxın gedin, biz də çıxdıq gəldik. Ancaq qalanlarını tutub saxladılar. Bu gün buraxdılar».\nSaxlanılanlardan hamısı söhbətləri zamanı dilənərək pul qazanmağa bəraət qazandırmağa çalışırdılar:\n- «Yoldaşım əsgərdir, məni tutmuşdular. Uşağa «malış» verirəm, orda-burda qalıram, evim də yoxdur. Çörək pulu yığmağa görə, polislər tutub qoymurlar. Biz də belə yaşayırıq da».\n«GEDİM EV YARIM, PUL OĞURLAYIM?»\n- «Məni də tutmuşdular, 50 manat verdim buraxdılar. Niyə tuturlar. Gedim ev yarım, pul oğurlayım?».\nMehmanxanada saxlanılan 4 hamilə qadından 2-nin uşağının tələf olduğu bildirilir. 32 yaşlı Əluş Cəfərov deyir ki, uşağını dünyaya gətirmədən itirən qadınlardan biri onun qardaşının yoldaşıdır:\n«AC QARINA, UŞAQ QARNINDA ÖLÜB»\n- «Eurovision»a görə, qaraçı qadınları bir zirzəmiyə atdılar. Boylu qadınlardan tutmuş, hamısını. Uşaq qarınlarında öldü. Təcili yardımla gətirib evin qabağına atıb getdilər.\n- Sizin qohumunuzdur?\n- Gəlinimdir. Qardaşımın yoldaşıdır. Gündə bir dənə kartof veriblər, boylu qadına. Üstəlik də hədələyiblər. Ac qarına, uşaq qarnında ölüb, indi yerdə yatır. Dünən də balaca uşağı, doğulmamış uşağı aparıb basdırmışıq».\nXeyli qan itirən, az qala ölümlə mübariz aparan qadınları demələrinə görə, yenə də evə buraxmayıblar. 7 aylıq uşağa hamilə olan Gülbahar da deyir ki, uşağı ac qaldığına görə qarnında ölüb. Üstəlik deyir ki, polislər onlarla pis rəftar edir və təhqir etməkdən də çəkinmirlərmiş:\n- «Yoldaşıma çörək aparırdım, həbsxanaya. Yolda tutub apardılar. Bizi ac qoyurdular. Günorta, səhər naharının hamısını bir yerdə, saat 2-də verirdilər. Bir yumurta, çörək bir dənə də kartof. Həm də hədə-qorxu gəlirdilər. Deyirdik bizi buraxın, buraxmırdılar. Məni 8 gün saxladılar. Ağrı, sancı içində idim. Qoymurdular, yenə də çıxmağa. Orada 30 nəfər olardıq. Bizə su gətirirdilər, oğlan pilləkəndən aşağı tullayırdı ki, bunlara su verməyin. Bir dəfə də yumurta gətirdilər dedilər qaynadılıb. Soyanda gördük ki, çiydir.\n- Harada yatırdınız bəs?\n- Yerdə, «pol»un üstündə».\nUşağını itirdiyini deyən digər saxlanılan hamilə qadın Tamam Yusibova isə qeyd edir ki, həkim çoxlu qan itirsə belə, onun evə göndərilməsini tələb etməyib:\n«ELƏ BİL BİZ TERRORİST İDİK»\n- «Mənim vəziyyətim ağırdır. Məni 11 gün orada saxladılar, buraxmırdılar. 3 dəfə apardılar. Qan itirirdim. 25 «şirvan» pul alandan sonra buraxdılar. «İsti su» mehmanxanasında idi. «Pol»un üstdə yatırdıq. 11 dənə polis dayanırdı, orda elə bil biz terrorist idik».\nHamilə qadınların başına gələn bu hadisə məhəllədə yaşayanların hamısını narahat edir. Onlara insan kimi yanaşılmadığını hər kəlmələrində dilə gətirirdilər. Iddia edirlər ki, kim mehmanxanadan tez çıxmaq istəyirmişsə 50 manat polisə pul verirmiş.\n- «Bir gəlini xəstəxanada döymüşdülər, onu da apardılar xəstəxanaya. 5 aylıq uşağı düşdü yerə. Biz faşistik, onlar da partizandırlar?. Kimə neyləmişik?, oğurluq eləmirik, narkotik satmırıq. Biz ancaq dilənirik. Kimə ziyan veririk».\nYEVLAX POLİSİ HEÇ NƏ DEMİR...\nYevlax Rayon Polis İdarəsinin cinayət işləri üzrə 1-ci müavini Elçin Səfərov isə bu deyilənlərdən xəbərsiz olduğunu bildirir:\n- «Mən heç nə deyə bilmərəm, siz özünüz deyirsiniz də... Mənim xəbərim yoxdur. Mən cinayət işləri üzrə müavinəm».\nYevlax Rayon Polis İdarəsinin xidməti işlər üzrə müavini Natiq Həsənov isə bu barədə danışmadı. Növbətçi polisdən isə bildirdilər ki, istər indi, istərsə də 10 gün əvvəl heç bir dilənçini saxlamayıblar:\n- «Mən o işlərə baxmıram, qaraçı-filan da saxlamamışıq. Mən o işlərə baxmıram».\nDİN TƏKZİB EDİR\nDİN Mətbuat Xidmətinin şöbə rəisi Orxan Mansurzadə isə polisin ünvanına deyilənləri təkzib edir:\n«İstisu» mehmanxanasında qalan qaraçılara polis əməkdaşları tərəfindən pis münasibətin göstərilməsi və guya buna görə 4 hamilə qadından 2-nin uşağının tələf olması barədə deyilənlər həqiqətdən uzaqdır. Şantaj və böhtan xarakterli olmaqla ictimai diqqəti özlərinə cəlb etmək cəhdindən başqa bir şey deyil. Əgər iddia olunduğu kimi sonuncu hal baş versəydi, bu zaman həmin şəxslər mütləq xəstəxanaya getməliydilər. Onlar tərəfindən belə bir müraciət də olmayıb».\nO. Mansurzadə qeyd edir ki, inzibati Xətalar Məcəlləsinin 307-1.1 maddəsinin tələblərinə görə, avaralıqla məşğul olma hüquq pozuntusu sayılır:\n«Bu əməli törədən vətəndaşlar xəbərdarlıq edilir və ya işin hallarına görə, xətanı törədənin şəxsiyyəti nəzərə alınmaqla bu tədbirlərin tətbiqi kifayət sayılmadıqda on günədək müddətə inzibati həbs tətbiq edilir. Əcnəbilər və vətəndaşlığı olmayan şəxslər xəbərdarlıq edilir və ya şərti maliyyə vahidinin iyirmi mislindən iyirmi beş mislinədək miqdarda cərimə edilməklə və ya edilməməklə Azərbaycan Respublikasının hüdudlarından kənara inzibati qaydada çıxarılır».\nNazirlik rəsmisi bildirir ki, istər paytaxtın, istərsə də ərazi polis orqanları tərəfindən avara və dilənçiliklə məşğul olma hallarına qarşı hər zaman qanunvericilikdə nəzərdə tutulmuş bütün tədbirlər görülmüş və görülür.\nHƏKİM İSƏ XƏSTƏXANAYA 4-5 QADININ GƏTİRİLDİYİNİ DEYİR\nYevlax rayon Mərkəzi xəstəxanasının ginekoloqu Dilşad Abdullayev isə etiraf edir ki, saxlanılan qadınlardan 4-5-i müayinə üçün onun növbətçi olduğu gün xəstəxanaya gətirilib. Lakin həkim onların ambulator müayinə edildiklərini, heç bir müalicə və ya əməliyyat aparılmadığını deyir. Həkimin sözlərinə görə, bu səbəbdən də qeydiyyat aparılmayıb:\n«ORADA HAMİLƏ FİLAN YOX İDİ»\n- «Həmin saxlanılan qaraçı qadınlardan bir neçəsi səhhətlərindən şikayət ediblər. Onları da polislər gətirdi baxdım, müayinə elədim yenə polislər apardı. Onlar orada saxlanıldıqlarına görə, yalandan bəhanə edirdilər. Orada hamilə filan yox idi. Yalandan qusurdular. Heç kimi abort eləməmişəm, mən. Onların nəfəsləri də yalandır».\nHüquq-müdafiəçisi Novella Cəfərli dilənçilərin bir yerə qapadılmasını mənəvi həbs sayır və hüquqlarının kobud şəkildə pozulduğunu deyir:\n«NƏ OLSUN Kİ, QARAÇIDIRLAR»\n- «Bu qanuna ziddir. Nə olsun ki qaraçıdırlar. Bunları qeydiyyata salın. Dünyada məsələn Rumıniyada mən olmuşam, qaraçı icra aparatı var. Parlamentdə deputatı var. Bu insan haqlarının pozulmasının ən əcaib formasıdır. Bunlar dilənçidirlərsə bunlara iş verməlisən ki, bunlar dilənməsinlər».\nNovella Cəfərli deyir ki, qaraçıları turistlər görməsin deyə gizlətmələri əksinə demokratik ölkələr tərəfindən daha pis qarşılanacaq:\n- «Nədən utanırsan ki, bütün dünyada dilənçi də var, bomj da var. Onları gizlətməklə nəyə nail oldular. İndi hamı biləcək ki, dünyada bunlar qaraçıları bizdən gizlətdilər».


Rusiya Ermənistanın əleyhinə səs verdi - Busaat.az\nÖtən gün AŞPA-nın yaz sessiyasında baş tutan “erməni hərbi əsirlərin, başqa əsirlərin və deportasiya edilmişlərin” məsələsinin müzakirəsi zamanı maraqlı hal qeydə alınıb.\nBu barədə “Qafqazinfo”ya Azərbaycanın AŞPA-dakı nümayəndə heyətinin üzvü, millət vəkili Kamal Cəfərov məlumat verib. O bildirib ki, sözügedən məsələnin müzakirəsindən sonra Rusiya Ermənistanın əleyhinə səs verib.\n“Azərbaycan, Türkiyə, o cümlədən, Rusiya Federasiyasının 5 deputatı Ermənistanın təklifinin əleyhinə səs verib. Erməni deputatlar əsirlər məsələsinin gündəliyə daxil edilməsini istəyirdilər. Buna baxmayaraq, səsvermə nəticəsində qeyd edilən məsələ bu gün axşam müzakirə ediləcək.\nBu cür müzakirələr çox olub, ermənilərin və ermənipərəst deputatların cavablarını dünən olduğu kimi yerindəcə verəcəyik.\nMüşahidəmiz ondan ibarətdir ki, ermənilər və bəzi deputatlar cənab Prezidentin regiondakı yaratdığı yeni reallığı qəbul etməkdə çətinlik çəkirlər, Qarabağın işğaldan azad olunmasına hələ də inana bilmirlər”, – deyə deputat vurğulayıb.


Ağzıbir - İrəvan quberniyasının Yeni Bayazid qəzasında, indi Kəvər (Kamo) rayonunda kənd. Rayon mərkəzindən 15 km şimal-şərqdə, Göyçə gölünün sahilində yerləşir. Qafqazın 5 verstlik xəritəsində qeyd edilmişdir (348, s.5).\nKənddə 1831-ci ildə 108 nəfər, 1873 - cü ildə 380 nəfər, 1886-cı ildə 557 nəfər, 1897-ci ildə 696, 1904 - cü ildə 755, 1914 - cü ildə 1068, 1916-cı ildə 917 nəfər yalnız azərbaycanlı yaşamışdır (415,s. 68-69, 144-145). 1918-ci ildə Kəndin əhalisi ermənilər tərəfindən qırğınlarla qovulmuşdur. İndiki Ermənistanda sovet hökuməti qurulandan sonra sağ qalan azərbaycanlılar öz doğma kəndlərinə dönə bilmişlər.\nKənddə 1922-ci ildə 327 nəfər azərbaycanlı yaşamışdır (415, s.145). 1922-26-cı illərdə kənddə ermənilər yerləşdirilmiş və azərbaycanlılar sıxışdırılmışdır. 1926-cı ildə kənddə 165 nəfər azərbaycanlı, 276 erməni, 1931-ci ildə 295 nəfər azərbaycanlı, 365 erməni (415, 69, 145), 1947-ci ildə 600 nəfər azərbaycanlı yaşamışdır. Azərbaycanlılar SSRİ Nazirlər Sovetinin xüsusi qərarı ilə 1948-ci ildə Azərbaycanın Ağdaş rayonuna köçürülmüşdür. O vaxtdan kənddə yalnız ermənilər yaşayır.\nToponim "tək bir çıxacağı olan yer" "kiçik dağ yolu" mənasında işlənən ağzıbir sözü əsasında (359,I(1), s.67; 9, s.39) formalaşmışdır. Kənd adını yerləşdiyi əraziyə görə almışdır.\nToponimin yaranması Göyçə gölünə yalnız quru ilə çıxışı (ağzı) olan yarımada ilə bağlıdır.\nErm.SSR AS RH-nin 7 dеkаbr 1945-ci il tarixli fərmanı ilə kəndin adı dəyişdirilib Lçap ("Аcаp") qoyulmuşdur.\nTarix: 06.02.2015 / 18:17 Müəllif: Feriska Baxılıb: 40\tBölmə: Qərbi Azərbaycan


Türkiyəli alimin yeni kitabı » Manera.Az\nTarix:18-08-2017, 15:19 Baxış Sayı:50\n“Şur” nəşriyyatında həmyerlimiz, Türkiyənin Qaziantep Universitetinin professoru Babək Qurbanovun türk dilində “Estetik terminlər sözlüyü” kitabı çapdan çıxıb.\nMANERA.AZ xəbər verir ki, kitabda müəllifin uzun illərdən bəri apardığı araşdırmaların, elmi tədqiqatların nəticəsi olan sözlərin izahlı lüğəti verilib. Kitabda mədəniyyətdə, elmi mühitdə istifadə olunan terminlərin qədim yunan, fransız, ingilis, italyan, latın, rus və türk dillərində qarışıqlı mənaları açıqlanıb.\nKitab ali və orta ixtisas məktəbləri və geniş oxucu kütləsi üçün nəzərdə tutulub. Kitabda Azərbaycan, rus, türk, ingilis müəlliflərinin, elm və incəsənət adamlarının əsərlərinin adlarına da izahlı şərhlər yazılıb.\nMüəllifin sayca 42-ci kitabı olan topluya “Ön söz”ü Qaziantep Universitetinin professoru Bekir Yolaçan yazıb.Бесплатные шаблоны для 10.5Forex Портал для чайников


28 Yanvar 2020, 10:49\nSöhbət Salyan rayon Polis Şöbəsinin təhqiqat şöbəsinin rəisi, polis kapitanı Həmzə Əzizovdan gedir. İddialara görə, H.Əzizov 21 yaşlı Salyan sakini Aytəkin Abıyevanı zorlayıb və qız öz qisasını ondan bıçaqlamaqla alıb. A.Abıyevanın istintaqda verdiyi ilkin ifadəni əldə etmişik. Oxucuların marağını nəzərə alaraq həmin ifadəni davamını oxuculara təqdim edirik.\n• ƏVVƏLİ BURDA\nA.Abıyeva artıq Lənkəran Ağır Cinayətlər Məhkəməsinin hökmü ilə A.Abıyeva 7 il müddətinə azadlıqdan məhrum edilib. O, Cinayət Məcəlləsinin 29,120.2.3-cü maddəsi ilə ittiham verilib. Dövlət ittihamçısı A.Abıyevaya 11 il cəza verilməsini istəyib. Məhkəmə A.Abuyevaya Cinayət Məcəlləsinin 29,120.2.3-cü maddəsi ilə verilmiş ittihamı CM-nin 126.2 maddəsinə tövsiv edib.\nA.Abıyevanın istintaqa verdiyi ifadəsindən: "Ə.Hüseynov küçəsi ilə Ə.Zeynalov küçəsinin kəsişməsinə çatanda qardaşım Abhüseyni qarşı yola piyada gəldiyini gördüm. Yol kəsişməsinə çatanda Həmzə avtomobili saxladı. Bu vaxt qardaşım sağ qabaq qapını açdı və həmin vaxt Həmzə üzünü ona çevirib "bax gör neyləyirsən" sözünü dedi. Həmzənin məni aldadıb Salyandan gətirib qardaşıma vermək üçün tələyə saldığını başa düşdüm.\nOnun bu hərəkətindən əsəbləşib qisas almaq üçün şalvarımın belində gizlətdiyim bıçağı sağ əlimlə gizli çıxarıb avtobobilin arxa hissəsində ortaya uzadaraq Həmzənin sağ yanına bir zərbə endirib bıçağı çıxardım. Həmzəyə ikinci zərbəni endirmək istəyəndə qardaşım sağ əlimdən tutub bıçağı aldı və məni maşından yerə saldı. Həmzəni vurduğuma görə məni yolda bir qədər sürüdü. Bu zaman ayaqqabımın sol ayağındakı tayı çıxıb yol kənarında qaldı. Həmzə avtomobildən düşüb məni qardaşımın sürümüsənin qarşısını almaq üçün bir-iki addım qabağa gəldi. Ayağa durduqda Həmzənin sağ yanını tutduğunu, polis formasının köynəyindən qan axdığını gördüm.\nBir neçə dəqiqədən sonra kimsə gəlib Həmzənin avtomobilini idarə edərək onu xəstəxanaya apardı. Həmin vaxt ora atam Yaşar gəldi. Atamla birlikdə bir qədər qabağa gedəndən sonra qarşıdan anam gəldi. Valideynlərimə Həmzəni bıçaqla vurduğumu dedim və məni polis şöbəsinə aparmağını istədim. Atam yoldan keçən avtomobillə məni Salyan Polis Şöbəsinə apardı və orda polislərə Həmzəni vurduğumu etiraf etdim".


Ermənistanın cinayətləri Los Ancelesdə pislənilib - FOTO\n23 Noyabr 2021 10:26\nErmənistanın cinayətləri Los Ancelesdə pislənilib.\nAzərbaycan Respublikasının Los Ancelesdəki Baş Konsulluğundan Milli.Az-a verilən məlumata görə, Pakistanlıların ABŞ-da ən nüfuzlu təşkilatlarından olan Pakistan Şurasının idarə heyətinin noyabrın 17-də keçirilən iclasında Şuranın dəvətilə Azərbaycanın baş konsulu, Los Anceles Konsulluq Korpusunun duayeni Nəsimi Ağayev və Türkiyənin baş konsulu Can Oğuz, eləcə də Los Ancelesin hüquq-mühafizə orqanlarının rəhbərləri iştirak edib.\nTədbirdə çıxış edən baş konsul Nəsimi Ağayev Azərbaycan, Pakistan və Türkiyə və onların Los Ancelesdəki icmaları arasında möhkəm qardaşlıq əlaqələrinin olduğunu vurğulayıb. Baş konsul qeyd edib ki, son illərdə Pakistan Şurasının yaxından iştirakı ilə üç ölkənin konsulluqları bütün icmalarımızı bir araya gətirən bir sıra tədbirlər keçirib. Baş konsul keçən il Azərbaycanın Vətən Müharibəsinə, ərazilərimizin azad edilməsinə və ədalətin bərqərar edilməsinə verdikləri dəstəyə görə Türkiyə və Pakistan icmalarına təşəkkür edib. Diplomat bildirib ki, Azərbaycan ərazilərinin otuz il ərzində işğalı zamanı Ermənistan 9 şəhər və 900 kənd də daxil olmaqla 10 min kvadrat kilometrdən çox ərazini yerlə-yeksan edib. 800 mindən çox azərbaycanlı məcburi köçkünün evləri talan edilərək sökülüb. Bundan başqa, Ermənistan 700 tarixi abidəni və 4,6 milyon kitab olan 927 kitabxananı dağıdıb. Baş konsul, işğal ərzində 67 məsciddən 65-nin təhqir edilərək dağıdıldığını, bir çox məscidlərin donuz və inək tövlələrinə çevrildiyini vurğulayıb. N.Ağayev azad edilmiş ərazilərin hazırda minalardan təmizləndiyini və bərpa edildiyini qeyd edərək, Azərbaycanın regionda daimi sülhün bərqərar olması istəyində olduğunu diqqətə çatdırıb. Sonra Azərbaycanın Los Ancelesdəki Baş Konsulluğu tərəfindən hazırlanmış "Mədəniyyətə qarşı XXI əsrin ən dəhşətli soyqırımı" adlı qısametrajlı film nümayiş etdirilib.\nTürkiyənin baş konsulu Can Oğuz öz çıxışında Türkiyə, Azərbaycan və Pakistan icmalarının Kaliforniyanın zəngin müxtəlifliyinə verdiyi güclü töhfələri qeyd edib. O, hüquq-mühafizə orqanlarına bütün etnik azlıqların təhlükəsizliyi üçün göstərdikləri səylərə görə təşəkkür edib. Los Ancelesdə türk diplomatlarına qarşı erməni terrorçuları tərəfindən törədilən dəhşətli qətlləri qeyd edən C.Oğuz buradakı türk və azərbaycanlı diplomatların hələ də radikal erməni qrupları tərəfindən təhdidlərə məruz qaldıqlarını diqqətə çatdırıb. Baş konsul Los Ancelesdə türkləri və azərbaycanlıları hədəf alan nifrət hücumlarının son illərdə artmasından narahatlığını ifadə edərək, bu düşmənçilik hərəkətlərinə qarşı Pakistan, Türkiyə və Azərbaycan icmaları arasında güclü həmrəylik və əməkdaşlığın vacibliyini vurğulayıb.\nTədbirdə, həmçinin Los Ancelesin xristian və yəhudi dini liderləri ilə birlikdə Azərbaycana səfərdən yenicə qayıdan Kaliforniyanın ən böyük məscidlərindən olan İnqlvud İslam Mərkəzinin rəhbərləri Caved Bava, İsmayıl Kikibai və Zubeyr Ravda da çıxış ediblər. Baş Konsulluğun və Bakı Beynəlxalq Multikulturalizm Mərkəzinin birgə təşkilatçılığı ilə keçirilən səfər zamanı onlar işğaldan azad edilmiş Ağdam və Şuşa şəhərlərini də ziyarət ediblər. Çıxış edənlər işğal müddətində erməni qoşunlarının Qarabağda törətdikləri ağlasığmaz vəhşiliklər və dağıntılar barədə danışıblar. Onlar, xüsusilə ibadət evlərinin təhqir edilməsi və dağıdılmasının tamamilə yolverilməz olduğunu vurğulayıblar. Natiqlər, həmçinin Azərbaycandakı dinlərarası harmoniya və multikulturalizm, o cümlədən Bakıda hər üç dini təmsil edən din xadimlərilə keçirilən çoxsaylı görüşlər barədə təəssüratlarını bölüşüblər.\nPakistan Şurasının prezidenti Adnan Xan öz çıxışında deyib: "1990-cı illərin əvvəllərində Ermənistan ordusu Azərbaycan xalqına qarşı soyqırımı həyata keçirib. Pakistan xalqı Azərbaycana ədalət tələb edir. Ermənistan ordusu tərəfindən ibadət evlərinin dağıdılması, şəhərlərin yerlə-yeksan edilməsinə görə Ermənistan hökuməti məsuliyyətə cəlb olunmalıdır. BMT bu cinayətlərə səssiz qala bilməz".\n7 Dekabr 10:50 7 594 “İynə vurursunuz ki, bağı 150 minə satmağınızdan xəbəri olmasın” - VİDEO\n7 Dekabr 13:28 6 394 27 yaşa çatmamış evlənənlərə 17 minlik dövlət dəstəyi - Yeni ildən sonra...\n7 Dekabr 10:26 5 245 Metroda qəribə anlar - Oğlan qızın ayağına qapanıb... - VİDEO\n7 Dekabr 10:14 5 222 Çürüyən ağacı kəsdilər, gördükləri dəhşətə gətirdi - VİDEO\n7 Dekabr 14:06 4 233 "Camaatdan pul yığıb müğənnilərə xərclənməlidir" - VİDEO\n6 Dekabr 11:14 19 507 İranın pulu çökdü: manat Tehranda rekord vurdu\n6 Dekabr 10:48 10 467 Azərbaycanlı məşhur aparıcı keçmiş vitse-spikerin gəlini imiş - VİDEO\n5 Dekabr 22:48 10 050 İkinci dəfə evlənən Aysel dərin dekolteli geyimdə GÖZ QAMAŞDIRDI - FOTO


Moskvada “Nəsimi – poeziya, incəsənət və mənəviyyat festivalı” keçirilib\nNoyabrın 19-da Heydər Əliyev Fondunun təşkilatçılığı və Azərbaycanın Rusiyadakı səfirliyinin dəstəyi ilə Moskvada “Nəsimi – poeziya, incəsənət və mənəviyyat festivalı” başlanıb.\nLayihə böyük Azərbaycan şairi və mütəfəkkiri, dahi söz ustadlarından biri olan İmadəddin Nəsiminin (1369-1417) yaradıcılığının təbliği və iki ölkə arasında mədəni-ədəbi əlaqələrin genişləndirilməsi məqsədi daşıyır. Xatırladaq ki, Heydər Əliyev Fondunun vitse-prezidenti Leyla Əliyevanın təşəbbüsü ilə sentyabrın 27-30-da Azərbaycanda ilk dəfə “Nəsimi – şeir, sənət və mənəviyyat festivalı” keçirilib.\nRusiya paytaxtındakı festival çərçivəsində ilk olaraq Moskva Dövlət Beynəlxalq Münasibətlər İnstitutunda (MDBMİ) şairin büstünün təntənəli açılış mərasimi oldu. Mərasimdə Heydər Əliyev Fondunun vitse-prezidenti Leyla Əliyeva çıxış etdi.\nO, Moskvada böyük şair, mütəfəkkir Nəsimiyə həsr olunmuş tədbirin əhəmiyyətini vurğulayaraq bildirdi ki, Nəsimi Azərbaycan ədəbiyyatının inkişafında böyük rol oynayıb, əsərləri ilə Azərbaycan ədəbi dilinin formalaşmasına mühüm töhfələr verib: “Nəsimi poeziyası müasir dövrümüzdə də yaşayır və aktualdır. Bu ilin sentyabrında Azərbaycanda ilk dəfə Nəsimiyə həsr edilmiş mənəvi-poetik yaradıcılıq festivalı keçirilib. Nəsimi fəlsəfəsi o qədər dərindir ki, sonsuzluğu qavramağa, insan şüurunun ən dərin qatlarına nüfuz etməyə və bir çox hadisələri yozmağa qabildir. Biz son dərəcə minnətdarıq və şadıq ki, bu gün Moskva Dövlət Beynəlxalq Münasibətlər İnstitutunun binasında bu dahi insanın büstünü açırıq. Çünki bizim vəzifələrimizdən və arzularımızdan biri budur ki, Nəsimini tanısınlar, onun poeziyasını oxusunlar və bu poeziya yaşasın. Həqiqət zamanın fövqündə dayanan anlayışdır. Nəsiminin tükənməz ilham mənbəyi gözəllik, məhəbbət və təbiətdir”.\nLeyla Əliyeva Moskva Dövlət Beynəlxalq Münasibətlər İnstitutunun rektoru Anatoli Torkunova, universitetin digər məsul şəxslərinə və Nəsiminin büstünün müəllifi Mahmud Rüstəmova təşəkkürünü bildirdi. Sonra öz şeirini oxudu.\nMDBMİ-nin rektoru, akademik Anatoli Torkunov çıxış edərək bildirdi ki, Nəsiminin büstünün qoyulması universitet üçün böyük şərəfdir: “Öz böyük sələflərinin, o cümlədən İmadəddin Nəsiminin irsinə - çox güclü mədəni təbəqəyə söykənən Azərbaycan bu gün də mədəni inkişaf yolu ilə durmadan sürətlə irəliləyir. Azərbaycanda olan hər kəs bunu etiraf edə bilər. Mən görürəm ki, respublikada böyük dəyişikliklər, o cümlədən Azərbaycan xalqının topladığı tarixi irsə münasibətdə dəyişikliklər baş verir. Bizim üçün tamamilə aydın məsələdir ki, Nəsimi dünya poeziyasının ən mükəmməl nümunələri arasında yer tutmağa layiq olan əsərlərində həmişə ilk növbədə insanın böyüklüyünü, bəşəri sevgini və şəxsiyyət azadlığını tərənnüm edib. Nəsiminin yaradıcılığı Azərbaycan xalqının və bir sıra digər xalqların bədii-ictimai təfəkkürünün inkişafına böyük təsir göstərib və göstərməkdədir”.\nÖlkəmizin Rusiyadakı səfiri Polad Bülbüloğlu bu nüfuzlu təhsil ocağında Azərbaycanın böyük şairi, mütəfəkkiri və filosofunun büstünün qoyulmasının əhəmiyyətini vurğuladı. Diplomat büstün yaradılmasına görə Heydər Əliyev Fonduna və heykəltəraşa təşəkkürünü ifa edərək dedi ki, bizim üçün bu universitet çox dəyərlidir, çünki ümummilli liderimiz, böyük dövlət xadimi Heydər Əliyev və prezidentimiz İlham Əliyev bu ali təhsil ocağının fəxri doktorlarıdır. Bugünkü tədbirin Azərbaycanla Rusiya arasında sarsılmaz dostluğun daha bir təsdiqi olduğunu vurğulayan Polad Bülbüloğlu universitetin rəhbərliyinə, müəllim və professor heyətinə uğurlar arzuladı.\nHəmin gün “Nəsimi – poeziya, incəsənət və mənəviyyat festivalı” çərçivəsində M.V.Lomonosov adına Moskva Dövlət Universitetinin Asiya və Afrika Ölkələri İnstitutunda “Nəsiminin mənəvi irsi Orta əsrlər Şərqinin tarixi-mədəni kontekstində” mövzusunda beynəlxalq elmi-praktik konfransın açılışı oldu. Heydər Əliyev Fondunun vitse-prezidenti Leyla Əliyeva konfransın açılışında iştirak etdi.\nİnstitutun direktoru İqor Abılqaziyev çıxış edərək bildirdi ki, Azərbaycan xalqının ümummilli lideri, Azərbaycanın və Sovet İttifaqının böyük dövlət xadimi Heydər Əliyev Nəsimi irsinin populyarlaşmasında bilavasitə iştirak edib. Onun təşəbbüsü ilə Nəsiminin 600 illik yubileyi UNESCO-nun tədbirlər siyahısına daxil edilib və 1973-cü ildə beynəlxalq miqyasda qeyd olunub. Nəsiminin əsərləri dünya poeziyasının mükəmməl nümunələrindən biridir. Böyük şairin irsi Azərbaycan ədəbiyyatı tarixində xüsusi mərhələdir. Azərbaycan poeziyasının humanizm ideyaları ilə zənginləşməsində və yeni məzmun kəsb etməsində unudulmaz şairin xidmətləri ölçüyəgəlməzdir”.\nFestivalın Heydər Əliyev Fondunun vitse-prezidenti Leyla Əliyevanın dəstəyi ilə keçirildiyini diqqətə çatdıran direktor layihənin bu institutda gerçəkləşməsinə görə təşəkkürünü bildirdi.\nSəfir Polad Bülbüloğlu qeyd etdi ki, Nəsimi ideologiyasının əsasını təşkil edən dəyərlər indi də müasirdir. Nəsimiyə həsr olunmuş konfransın məhz Azərbaycan dilinin tədris olunduğu bu institutda keçirilməsinin də diqqətəlayiq olduğunu vurğulayan diplomat dedi: “Biz fəxr edirik ki, sizin tələbələriniz Azərbaycan dilini öyrənirlər və bu dildə yetərincə yaxşı danışırlar. Mən Azərbaycan dilini öyrənən tələbələrə böyük uğurlar arzulayıram”.\nSonra tələbələr Nəsiminin şeirlərini müxtəlif dillərdə oxudular, Azərbaycan bəstəkarlarının mahnılarını ifa etdilər. Rejissor Namiq Ağayevin quruluşu əsasında Azərbaycan aktyorlarının ifasında “Mərhəba” adlı musiqili-poetik tamaşa təqdim edildi. Tamaşanın bəstəkarı Rüfət Xəlilov, xoreoqrafı Rumiyye Ağayeva, prodüseri isə Vasif Ayan idi. Tamaşa böyük maraqla qarşılandı.\nQeyd edək ki, konfransın bədii hissəsini M.V.Lomonosov adına MDU-nun Asiya və Afrika Ölkələri İnstitutunun Orta Asiya və Qafqaz xalqları kafedrasının müdiri Jibek Sızdıkovanın rəhbərliyi ilə kafedra əməkdaşları hazırlamışdı. Nəsiminin şeirlərini də məhz bu kafedrada Azərbaycan dilini öyrənən tələbələr ifa edirdi.\nNoyabrın 20-də konfrans işini davam etdirdi. Konfransda “Nəsimi festivalı: ideoloji-mədəni irsin dinamik interpretasiyası təcrübəsi”, “Nəsimi və Yan Qus. Şərqlə Qərbin mədəni vəhdəti”, “Nəsimi dili – dünən, bu gün və sabah” və s. mövzularda məruzələr dinlənildi.\nMədəniyyət.- 2018.- 21 noyabr.- S.3.


Naxçıvana 15 sm qar yağıb - FAKTİKİ HAVA\n20 Aprel 2019, 14:07\nEkologiya və Təbii Sərvətlər Nazirliyi (ETSN) aprelin 19-u gündüzdən 20-si səhərədək müşahidə olunmuş faktiki hava şəraiti haqqında məlumat yayıb.\nETSN-dan Ann.az-a verilən məlumata görə, aprelin 19-u gündüzdən 20-si səhərədək ölkə ərazisində qeyri-sabit hava şəraiti davam edib, bəzi yerlərdə şimşək çaxıb, yağış yağıb, ayrı-ayrı yerlərində leysan xarakterli intensiv olub, dağlıq və dağətəyi rayonlarda qar yağıb.\nRespublikanın əksər çaylarında yağan leysan xarakterli intensiv yağışla əlaqədar çaylarda sululuq artıb və hazırda artım davam edir.\nBakıda və Abşeron yarımadasında: 0-2 mm; Böyük Qafqazda: 3-18 mm; Naxçıvan MR-da: 4-23 mm, Nürgütdə (Ordubad) 30.0 mm; Qazax-Gəncə zonasında: 3-15 mm; Kiçik Qafqazda: 10-13 mm; Mərkəzi-Aran rayonlarında: 2-10 mm; Lənkəran-Astara zonasında: 6-49 mm olub.